-----------------------------------------------------------------------
  การประกอบธุรกิจของแต่ละสายผลิตภัณฑ์

  -----------------------------------------------------------------------

1.  ลักษณะผลิตภัณฑ์และบริการ

กลุ่มบริษัท
เป็นผู้ผลิตและจัดจำหน่ายผลิตภัณฑ์เครื่องสำอางเสริมความงามและผลิตภัณฑ์เสริมอาหารที่ผลิตจากสมุนไพรธรรมชาติ
ผลิตภัณฑ์เกือบทั้งหมดเป็นนวัตกรรมซึ่งทางทีมงานวิจัย นำโดย ศาสตราจารย์ ดร.พิเชษฐ์
วิริยะจิตรา ร่วมมือกับหน่วยงานวิจัยต่างๆเป็นผู้ค้นคว้าพัฒนาขึ้น
โดยมีหลักฐานทางวิทยาศาสตร์ยืนยันประสิทธิภาพและความปลอดภัย
โดยกลุ่มบริษัทมีนโยบายมุ่งเน้นการผลิตและจำหน่ายผลิตภัณฑ์ภายใต้มาตรฐานดังต่อไปนี้

-   มีพื้นฐานทางวิทยาศาสตร์

-   มีความปลอดภัยสำหรับผู้ใช้ผลิตภัณฑ์

-   มีประสิทธิภาพชัดเจนของผลิตภัณฑ์ที่มีผลงานวิจัยทางวิทยาศาสตร์รองรับ

ทั้งนี้ การประกอบธุรกิจของกลุ่มบริษัท ประกอบด้วย

1.  บริษัท เอเชียน ไฟย์โตซูติคอลส์ จำกัด (มหาชน) และ บริษัท กรีนโกลด์ จำกัด

บริษัท เอเชียน ไฟย์โตซูติคอลส์ จำกัด (มหาชน) หรือ APCO
เป็นผู้ผลิตเครื่องสำอางเสริมความงาม ในขณะที่บริษัทย่อย คือ บริษัท กรีนโกลด์ จำกัด หรือ GG
เป็นผู้ผลิตผลิตภัณฑ์เสริมอาหาร
โดยผลิตภัณฑ์ของบริษัทจะผลิตจากสมุนไพรธรรมชาติที่หาได้ในประเทศไทยซึ่งมีคุณสมบัติที่เป็นประโยชน์ต่อสุขภาพและผิวพรรณอันเป็นผลงานวิจัยของ
ศาสตราจารย์ ดร.พิเชษฐ์ วิริยะจิตรา ร่วมมือกับหน่วยงานวิจัยอื่นๆ ที่ผ่านมา
ผลิตภัณฑ์ที่โดดเด่นของกลุ่มบริษัทได้แก่ผลิตภัณฑ์ที่มีส่วนประกอบของสมุนไพรธรรมชาติ 2 ชนิด คือ
(1) สารสกัดจากส้มแขก (Garcinia atrovidis)
ซึ่งมีคุณสมบัติในการยับยั้งเอนไซม์ในกระบวนการสร้างไขมันจากการบริโภคอาหารที่มีคาร์โบไฮเดรตสูง
ทำให้มีผลต่อการลดกระชับสัดส่วนและเร่งการเผาผลาญไขมันของร่างกาย และ (2) สาร GM-1
ซึ่งสกัดจากเปลือกมังคุด สาร GM-1 มีคุณสมบัติในการยับยั้งการเจริญและฆ่าเชื้อแบคทีเรีย
ต้านการอักเสบ ลดอาการแพ้ และต้านอนุมูลอิสระ เป็นต้น สารสกัดทั้ง 2 ชนิดดังกล่าว
ได้ถูกนำมาเป็นส่วนประกอบสำคัญทั้งในผลิตภัณฑ์เครื่องสำอางเสริมความงามซึ่งใช้ภายนอก
และผลิตภัณฑ์เสริมอาหารซึ่งใช้บริโภค

ปัจจุบันกลุ่มบริษัทมุ่งเน้นการพัฒนาผลิตภัณฑ์ที่เป็นการต่อยอดหรือเพิ่มประสิทธิภาพของสาร GM-1 โดย
ศาสตราจารย์ ดร.พิเชษฐ์ วิริยะจิตราและนักวิจัยไทยผู้เชี่ยวชาญ ได้ร่วมกันทำการวิจัยโดยใช้ชื่อว่า
Operation “BIM” (Balancing Immunity)
ซึ่งเป็นการนำสารสกัดจากผลไม้และธัญพืชหลายชนิดผสมกับสาร GM-1 จนได้สูตร BIM
ที่มีคุณสมบัติสำคัญในการสร้างสมดุลให้กับภูมิคุ้มกันของร่างกาย
ปรับสภาวะการผิดปกติที่เกิดจากสภาวะแพ้ภูมิตัวเองที่ส่งผลให้เกิดปัญหาทางผิวหนัง เช่น สะเก็ดเงิน
กระเพาะลำไส้อักเสบ ข้อเข่าเสื่อม เบาหวาน หัวใจ ตับและไตที่ทำงานผิดปกติ หอบหืด อาการชัก
รวมทั้งการต่อต้านเซลล์มะเร็ง หรืออีกนัยหนึ่งคือ BIM ก่อให้เกิดภาวะภูมิบำบัด
(Auto-immunotherapy) ที่ทำให้เกิดภาวะภูมิคุ้มกันสมดุล (Immune Balance หรือ
Immunomodulation) ขึ้นในร่างกาย (ที่มา: เอกสารประกอบการบรรยายเรื่อง Operation
“BIM” ในการประชุมวิชาการวิทยาศาสตร์และเทคโนโลยีแห่งประเทศไทย ครั้งที่ 34) ทั้งนี้
การวิจัย Operation “BIM” ดังกล่าว ยังพัฒนาค้นคว้าเพื่อต่อยอดและวิจัยคุณสมบัติใหม่ๆเพิ่มเติม
โดยรายละเอียดแสดงไว้ในหัวข้อการวิจัยและพัฒนา

ผลิตภัณฑ์เครื่องสำอางเสริมความงาม และผลิตภัณฑ์เสริมอาหาร
ที่กลุ่มบริษัทมีการผลิตและจำหน่ายในปัจจุบัน มีดังต่อไปนี้

ผลิตภัณฑ์เครื่องสำอางเสริมความงาม

  -------------------------------------------------------------------------------------------------------------------------------------------------------------------------------
  ผลิตภัณฑ์                       ลักษณะการใช้และคุณสมบัติ                                                                 สมุนไพรสำคัญ           ตราสินค้า /                   ปีที่เริ่มจำหน่าย
                                                                                                                                        เครื่องหมายการค้า              
  ---------------------------- ----------------------------------------------------------------------------------- -------------------- ---------------- ---------- -------------
  ผลิตภัณฑ์กระชับสัดส่วน             ผลิตภัณฑ์ประเภทครีม หรือโลชั่นทาผิว โดยใช้วิธีการนวดให้ซึมเข้าสู่ผิว                                 สารสกัดจากส้มแขก       Gold Shape       []         2546
                               เพื่อกระชับผิวและลดสัดส่วนในบริเวณที่ต้องการ เช่น เอว สะโพก ต้นแขน ต้นขา เป็นต้น                   ใบบัวบก พริก ขิง ชาจีน                               
                               นอกจากนี้ยังมีผลิตภัณฑ์โลชั่นสำหรับผิวหน้า เพื่อสร้างความยืดหยุ่นและกระชับผิวบริเวณคาง ลำคอและแก้ม        มินท์ เป็นต้น                                        

                                                                                                                                        Figor            []         2550

                                                                                                                                        TrimOne          []         2551

  ผลิตภัณฑ์ต่อต้านริ้วรอยและจุดด่างดำ   ผลิตภัณฑ์ประเภทครีม โลชั่น และซีรั่มสำหรับบำรุงผิวซึ่งเน้นคุณสมบัติในการปรับสภาพผิว ลดความหมองคล้ำ       สาร GM-1             7 Miracles       []         2548
                               และจุดด่างดำบนผิวหน้า ทำให้ผิวหน้าขาวเนียนนุ่ม รักษาภาวะสมดุลของความชื้นและความมันของผิวตามธรรมชาติ  สารสกัดจากใบบัวบก                                  
                               รวมทั้งกระตุ้นการสร้างคอลลาเจน ให้ความชุ่มชื้นฟื้นฟูเซลล์ผิวที่เสื่อมสภาพ และลดริ้วรอย ทำให้ผิวหน้าดูอ่อนเยาว์ ชะเอม เป็นต้น                                      

                                                                                                                                        7 Wonders        []         2551

                                                                                                                                        Asian Life       []         2555

  ผลิตภัณฑ์ถนอมและบำรุงผิว          ผลิตภัณฑ์ประเภทเจล ครีม หรือโลชั่น สำหรับล้างหน้า อาบน้ำ บำรุงผิว กันแดด                          สาร GM-1             Garcinia         []         2531
                               มีคุณสมบัติปรับระดับความสมดุลซึ่งเป็นสาเหตุของอาการอักเสบและติดเชื้อซึ่งเป็นสาเหตุของสิวและเชื้อแบคทีเรีย                                                    
                               (Anti-bacterial) ลดการอักเสบและรอยผื่นบวมแดงที่ผิวหนัง (Anti-inflammatory)                                                                  
                               ต้านอนุมูลอิสระและการเสื่อมของเซลล์ผิวหนังจากสภาวะแวดล้อม (Anti-oxidant)                                                                       
                               และช่วยในการกระชับรูขุมขน ปรับสภาพผิวให้ชุ่มชื้น (Anti-stringent)                                                                               

                               ผลิตภัณฑ์ประเภทเจล ครีม หรือโลชั่น สำหรับล้างหน้า บำรุงผิวและกันแดด                              สารสกัดจากพืชและผลไม้   Lyfe             []         2543
                               โดยเน้นคุณสมบัติต้านการสร้างเม็ดสีที่มากผิดปกติ ส่งผลให้ผิวขาวขึ้น                                                                                    
  -------------------------------------------------------------------------------------------------------------------------------------------------------------------------------

ผลิตภัณฑ์เสริมอาหาร

+----------+--------------------------+---------+-----+--------+------+
| ผลิตภัณฑ์   | ลักษณะการใช้และคุณสมบัติ      | สมุน     | เค  |        | ปีที่เ  |
|          |                          | ไพรสำคัญ | รื่อง |        | ริ่มจำ |
|          |                          |         | หมา |        | หน่าย |
|          |                          |         | ยกา |        |      |
|          |                          |         | รค้า |        |      |
+==========+==========================+=========+=====+========+======+
| ผล       | ผลิตภัณฑ์เ                  | สารสกัดจ | G   | []     | 2538 |
| ิตภัณฑ์ลดไข | สริมอาหารที่มีคุณสมบัติเร่งการเป | ากส้มแขก | old |        |      |
| มันส่วนเกิน | ลี่ยนไขมันส่วนเกินให้เป็นพลังงาน |         | Sh  |        |      |
|          | ชะลอ                     |         | ape |        |      |
|          | การสร้างไขมันใหม่จากอาหารที่ร |         |     |        |      |
|          | ับประทานและการสะสมของไขมัน |         |     |        |      |
|          | ทำให้รู้สึกอิ่มเร็วและนานขึ้น     |         |     |        |      |
|          | รว                       |         |     |        |      |
|          | มทั้งทำให้รู้สึกสดชื่นและมีพลังงาน |         |     |        |      |
|          | โดยเป็นผลิต                |         |     |        |      |
|          | ภัณฑ์เสริมอาหารในรูปแบบแคบซูล |         |     |        |      |
|          | และซองผงละลายน้ำ          |         |     |        |      |
+----------+--------------------------+---------+-----+--------+------+
|          |                          | สารสกัดจ | T   | []     | 2551 |
|          |                          | ากส้มแขก | rim |        |      |
|          |                          |         | One |        |      |
+----------+--------------------------+---------+-----+--------+------+
| ผลิตภัณฑ์บำ | ผลิตภัณฑ์เสริมอาหารที่มีส่ว      | ส       | Br  | []     | 2547 |
| รุงผิวพรรณ | นประกอบของสารต้านอนุมูลอิสระ | ารสกัดจา | yte |        |      |
|          | ปรับสมดุลฮอร์โมนในร่าง       | กเปลือกส | &   |        |      |
|          | กายซึ่งเป็นสาเหตุของการเกิดฝ้า | นฝรั่งเศส | Spr |        |      |
|          | กระ จุดด่างดำ              | กล      | yte |        |      |
|          | และช่วยให้ผิวชุ่มชื้น           | ูตาไธโอน |     |        |      |
|          |                          | และโปรต |     |        |      |
|          |                          | ีนสกัดจาก |     |        |      |
|          |                          | ถั่วเหลือง |     |        |      |
+----------+--------------------------+---------+-----+--------+------+
| ผลิตภัณฑ์บ  | แบ่งออกได้เป็น              |         |     |        |      |
| ำรุงสุขภาพ | ผลิตภัณฑ์เสริมอาหารบำ        |         |     |        |      |
|          | รุงสุขภาพที่มีส่วนประกอบของสาร |         |     |        |      |
|          | GM-1 และ BIM             |         |     |        |      |
|          | และผลิต                   |         |     |        |      |
|          | ภัณฑ์เสริมอาหารบำรุงสุขภาพอื่นๆ |         |     |        |      |
|          | ดังนี้                      |         |     |        |      |
+----------+--------------------------+---------+-----+--------+------+
| -        | -   ผลิตภัณ                | สาร     | Ga  | []     | 2550 |
| ผลิต      | ฑ์เสริมอาหารเพื่อภูมิคุ้มกันที่สมดุล | GM-1,   | rci |        |      |
| ภัณฑ์เสริมอ |     เหมาะสำ              | BIM     | nia |        |      |
| าหารบำรุง | หรับผู้ที่ต้องการรักษาสุขภาพทั่วไป | ส       |     |        |      |
| สุขภาพสูตร |                          | ารสกัดจา |     |        |      |
| BIM      |                          | กใบบัวบก |     |        |      |
| ^(/1)    |                          | งาดำ    |     |        |      |
|          |                          | โปรต    |     |        |      |
|          |                          | ีนสกัดจาก |     |        |      |
|          |                          | ถั่วเหลือง |     |        |      |
|          |                          | เป็นต้น   |     |        |      |
+----------+--------------------------+---------+-----+--------+------+
|          | -   ผลิตภัณฑ์เสร            |         | Di  | []     | 2552 |
|          | ิมอาหารสำหรับผู้มีปัญหาเบาหวาน |         | abe |        |      |
|          |                          |         | nox |        |      |
+----------+--------------------------+---------+-----+--------+------+
|          | -   ผลิตภัณฑ์เ              |         | Art | []     | 2552 |
|          | สริมอาหารสำหรับผู้มีปัญหาข้อเข่า |         | hri |        |      |
|          |                          |         | nox |        |      |
+----------+--------------------------+---------+-----+--------+------+
|          | -   ผลิตภัณฑ์เสริม           |         | No  | []     | 2552 |
|          | อาหารสำหรับผู้มีปัญหาสะเก็ดเงิน |         | ria |        |      |
|          |                          |         | sis |        |      |
+----------+--------------------------+---------+-----+--------+------+
|          | -   ผลิตภัณฑ์เ              |         | T   | []     | 2554 |
|          | สริมอาหารสำหรับผู้มีปัญหามะเร็ง |         | umo |        |      |
|          |                          |         | rid |        |      |
+----------+--------------------------+---------+-----+--------+------+
|          |                          |         | Th  | []     | 2555 |
|          |                          |         | 17  |        |      |
+----------+--------------------------+---------+-----+--------+------+
|          |   -                      | น้ำมังคุด  | M   | []     | 2551 |
|          |   ผลิต                    | สกัดเข้มข | yhe |        |      |
|          | ภัณฑ์เครื่องดื่มน้ำมังคุดสกัดเข้มข้น | ้น^(/ 2) | lth |        |      |
|          |                          |         |     |        |      |
|          |  ไม่เติมน้ำตาลและไม่มีสารกันบูด |         |     |        |      |
|          |   ม                      |         |     |        |      |
|          | ีคุณสมบัติในการต่อต้านอนุมูลอิสระ |         |     |        |      |
|          |   ซึ่งเป็นสาเหตุของการเจริญ   |         |     |        |      |
|          | เติบโตของเซลล์มะเร็งหลายชนิด |         |     |        |      |
|          |   (                      |         |     |        |      |
|          | ในการศึกษาระดับห้องปฏิบัติการ) |         |     |        |      |
|          |   ปรับสมดุลของภูมิคุ้มกันและอาก |         |     |        |      |
|          | ารที่เกี่ยวข้องกับการแพ้ภูมิตัวเอง |         |     |        |      |
|          |   เช่น โรคภูมิแพ้            |         |     |        |      |
|          |   อาการอักเสบต่างๆ         |         |     |        |      |
|          |   และช่วยลดความดันโลหิต     |         |     |        |      |
+----------+--------------------------+---------+-----+--------+------+
|          |                          | น้ำมังคุด  | BIM | []     | 2553 |
|          |                          | สกัดเข้มข |     |        |      |
|          |                          | ้น^(/ 2) |     |        |      |
+----------+--------------------------+---------+-----+--------+------+
|          | -   ผลิต                  | น้ำมังคุดส | BIM | []     | 2553 |
|          | ภัณฑ์เครื่องดื่มน้ำมังคุดสกัดเข้มข้น | กัดเข้มข้น | &   |        |      |
|          |     ผสมกับสารสกัดจากส้มแขก  | ผส      | T   |        |      |
|          |     ให้คุณสมบัติของน้ำมังคุด    | มสารสกัด | rim |        |      |
|          |     รวมทั้งคุณสมบัติใ         | จากส้มแข |     |        |      |
|          | นการลดกระชับสัดส่วนของส้มแขก | ก^(/ 2) |     |        |      |
+----------+--------------------------+---------+-----+--------+------+
| -        | ผลิตภัณฑ์เสริมอาหารที่ม        | สาร     | Gin | []     | 2541 |
| ผลิต      | ีคุณสมบัติเสริมสุขภาพและสติปัญญา | สกัดจากใ | kgo |        |      |
| ภัณฑ์เสริมอ | ซึ่งมีผลต่ออาการปวดศีรษะ      | บแปะก้วย | Bil |        |      |
| าหารบำรุง | ไมเกรน                   |         | oba |        |      |
| สุขภาพอื่นๆ | เส                       |         |     |        |      |
|          | ริมการไหลเวียนของเลือดที่สมอง |         |     |        |      |
|          | เสริมสร้างค                |         |     |        |      |
|          | วามจำระยะสั้นและการขาดสมาธิ |         |     |        |      |
|          | เป็นต้น                    |         |     |        |      |
+----------+--------------------------+---------+-----+--------+------+

หมายเหตุ ¹ รวมเรียกว่าผลิตภัณฑ์ในกลุ่ม Operation “BIM”

² เครื่องดื่มน้ำมังคุด เป็นการจ้างผลิตภายใต้ส่วนผสมและกรรมวิธีที่กำหนดโดยบริษัท

นอกเหนือจากผลิตภัณฑ์ที่กลุ่มบริษัทผลิตและจำหน่ายด้วยตนเองแล้ว
กลุ่มบริษัทยังรับจ้างผลิตผลิตภัณฑ์ภายใต้ตราสินค้าของลูกค้า ได้แก่ ผลิตภัณฑ์เครื่องสำอาง JADA
ซึ่งกลุ่มบริษัทรับจ้างผลิตให้แก่บริษัทที่เกี่ยวข้องกับนายชินการ สมะลาภา ซึ่งเป็นกรรมการของบริษัท
เนื่องจากเป็นผลิตภัณฑ์ที่บริษัทที่เกี่ยวข้องกับนายชินการ สมะลาภา
ส่งออกไปจำหน่ายยังประเทศเวียตนามและยังคงต้องปฎิบัติตามสัญญาการจัดจำหน่ายที่มีอยู่ก่อน

และเพื่อเป็นการแก้ไขความขัดแย้งทางผลประโยชน์
ในการจำหน่ายผลิตภัณฑ์อื่นๆให้กับบริษัทที่เกี่ยวข้องกับนายชินการ สมะลาภา
บริษัทจะจำหน่ายภายใต้ตราสินค้าของบริษัท และมีนโยบายให้บริษัทที่เกี่ยวข้องกับนายชินการ
สมะลาภา เข้ามาทำหน้าที่เป็นผู้กระจายสินค้า (Distributor) ให้กับผลิตภัณฑ์ของกลุ่มบริษัท
(รายละเอียดการจำหน่ายและแนวทางการแก้ไขความขัดแย้งทางผลประโยชน์ดังที่เปิดเผยไว้ในหัวข้อรายการระหว่างกัน)

ทั้งนี้ บริษัทซึ่งเป็นผู้ผลิตสินค้า
มีหน้าที่ทำการขึ้นทะเบียนสินค้าที่ตนเองผลิตต่อสำนักงานคณะกรรมการอาหารและยา
และผู้ผลิตจะมีหน้าที่รับผิดชอบเฉพาะในสูตรและคุณภาพของผลิตภัณฑ์ที่ตนเองผลิตขึ้น
ไม่รวมถึงขั้นตอนและวิธีการในการจัดจำหน่าย

2.  บริษัท เอเชียน ไลฟ์ จำกัด

บริษัท เอเชียน ไลฟ์ จำกัด หรือ ASL ซึ่งเป็นบริษัทย่อย
ทำหน้าที่เป็นช่องทางการจัดจำหน่ายในประเทศช่องทางหนึ่งของกลุ่มบริษัทเริ่มแนวทางการตลาดแบบขายตรงหลายชั้น
(Multi-Level Marketing: MLM) หรือการตลาดแบบเครือข่าย
ซึ่งเป็นหลักการที่ส่งเสริมให้สมาชิกจำนวนมากเข้ามามีส่วนร่วมในกระบวนการกระจายสินค้าจากผู้ผลิตไปสู่ผู้บริโภค
โดยที่ผู้มีส่วนร่วมในกระบวนการขายจะได้รับผลตอบแทนในรูปของค่าคอมมิชชั่น
ลดหลั่นกันไปตามเงื่อนไขของแต่ละลำดับขั้นของสมาชิก
โดยสมาชิกแต่ละคนจะมีหน้าที่ในการกระจายสินค้า การโฆษณาสินค้า การแนะนำตัวแทนขาย
ตลอดจนการจัดจำหน่าย ทำให้เกิดความคล่องตัวสูง
ซึ่งอัตราความรวดเร็วในการกระจายสินค้าและการเข้าถึงผู้บริโภคในวงกว้างจะขึ้นอยู่กับจำนวนสมาชิกของเครือข่ายนั้นๆ
(รายละเอียดช่องทางการจำหน่ายอื่นๆของกลุ่มบริษัท อยู่ในหัวข้อ 2.3)

ปัจจุบัน ASL ทำการตลาดแบบเครือข่ายในรูปแบบของ Binary
(รายละเอียดการตลาดแบบเครือข่ายรูปแบบต่างๆ
แสดงไว้ในหัวข้อภาวะอุตสาหกรรมและสภาพการแข่งขัน) แบ่งลำดับชั้นของสมาชิกออกเป็น 6
ตำแหน่ง ได้แก่ Member (MB); Distributor (DB); Manager (M); Director (D);
Vice President (VP); และ President (P) โดยสมาชิกจะได้รับสถานภาพเป็น Consumer
หรือเป็นลูกค้าทั่วไปก่อนเมื่อมีผู้แนะนำและชำระค่าสมัครสมาชิก และเมื่อสะสมยอดซื้อได้ครบ 1,000
PV (ยอดซื้อจะสะสมเป็นคะแนนหรือเรียกว่า PV ซึ่งการซื้อผลิตภัณฑ์แต่ละชนิดจะได้รับ PV
ไม่เท่ากัน) จะได้รับการเลื่อนขึ้นไปในตำแหน่ง MB
จากนั้นจึงเริ่มทำการสะสมยอดซื้อเพิ่มขึ้นพร้อมกับการสร้างเครือข่าย
เพื่อเลื่อนขึ้นไปเป็นสมาชิกตำแหน่งที่สูงขึ้นไปตามลำดับ เช่น เมื่อสมาชิกตำแหน่ง MB
สะสมยอดซื้อได้ถึง 2,000 PV จะได้เลื่อนขึ้นเป็น DB โดยอัตโนมัติ
และหลังจากนั้นจะต้องเริ่มต้นการสร้างเครือข่าย เช่น การที่สมาชิกตำแหน่ง DB จะขึ้นเป็นตำแหน่ง
M ได้ จะต้องมียอดซื้อสะสม 5,000 PV รวมทั้งมีเครือข่ายเป็นสมาชิกตำแหน่ง DB อีก 2 คน
เป็นต้น โดยการเลื่อนระดับชั้นของ ASL
แสดงได้ดังแผนภาพด้านซ้ายและโครงสร้างเครือข่ายขั้นต้นของสมาชิกแต่ละตำแหน่งดังแสดงในแผนภาพด้านขวา

  ---------------------------------------- ------------------------------
  []                                       []

  ---------------------------------------- ------------------------------

ทั้งนี้
อัตราหรือเปอร์เซ็นการจ่ายผลตอบแทนในแต่ละช่องทางสำหรับสมาชิกแต่ละตำแหน่งจะไม่เท่ากัน
โดยปกติแล้วสมาชิกในตำแหน่งที่สูงกว่า จะมีโอกาสได้เปอร์เซ็นผลตอบแทนที่สูงกว่า
ซึ่งเป็นการส่งเสริมให้สมาชิกแต่ละรายมีเป้าหมายในการสร้างยอดซื้อและเครือข่ายเพิ่มขึ้นเพื่อให้สามารถก้าวขึ้นสู่ตำแหน่งที่สูงขึ้นและได้รับผลตอบแทนที่มากขึ้น
ซึ่งเป็นการเพิ่มโอกาสทางธุรกิจ รวมทั้งสร้างฐานลูกค้าในวงกว้างให้แก่บริษัท

โดย ณ วันที่ 31 ธันวาคม 2555 สมาชิกตัวแทนขายของบริษัทมีจำนวนทั้งสิ้น 84,447 คน

  สาขาและศูนย์บริการสมาชิก

ปัจจุบัน ASL มีสำนักงานสาขา 4 แห่ง คือในจังหวัดเชียงใหม่ สุราษฎร์ธานี สงขลา (หาดใหญ่)
และชลบุรี โดยแต่ละสาขาจะมีการให้บริการสมาชิกเช่นเดียวกับสำนักงานใหญ่ อาทิ
มีหน้าร้านแสดงสินค้า มีสินค้าจัดเตรียมไว้เพื่อกระจายให้แก่สมาชิก
และมีการจัดฝึกอบรมให้ความรู้แก่สมาชิก
โดยสมาชิกสามารถติดต่อขอใช้สำนักงานสาขาของบริษัทเพื่อการจัดฝึกอบรมด้วยตนเองก็ได้

นอกจากนี้ ASL ยังมีการส่งเสริมให้สมาชิกเปิดศูนย์จำหน่ายผลิตภัณฑ์ของบริษัท โดยแบ่งออกเป็น 3
ประเภท ซึ่งแตกต่างกันที่ผลิตภัณฑ์ที่ศูนย์ฯแต่ละแห่งจัดจำหน่าย ได้แก่

1.  ศูนย์จำหน่าย TrimOne ทำหน้าที่จัดจำหน่ายผลิตภัณฑ์ทั่วไป เช่น Garcinia และ TrimOne
    เป็นต้น

2.  ศูนย์จำหน่าย BIMXPERT และ BIM & TRIM จำหน่ายผลิตภัณฑ์ที่เกี่ยวข้องกับน้ำมังคุด

3.  ศูนย์จำหน่าย สุขและสวย จำหน่ายผลิตภัณฑ์ทุกชนิดของบริษัท
    โดยสมาชิกผู้บริหารศูนย์จะต้องเข้ารับการอบรมตามที่ ASL กำหนด
    เพื่อให้สามารถให้ความรู้แก่ผู้ใช้ผลิตภัณฑ์ได้อย่างถูกต้อง

สมาชิกทุกตำแหน่งสามารถขอเปิดศูนย์จำหน่ายผลิตภัณฑ์ได้
และสมาชิกแต่ละรายสามารถขอเปิดศูนย์จำหน่ายได้หลายประเภทพร้อมกันภายใต้เงื่อนไขการสั่งซื้อสินค้าขั้นต่ำจำนวนหนึ่งเพื่อให้มีสินค้าเตรียมไว้จำหน่ายในศูนย์ฯ
และมีภูมิลำเนาในพื้นที่ที่จะเปิดให้บริการ โดย ASL
จะให้การสนับสนุนในการประชาสัมพันธ์ศูนย์จำหน่ายดังกล่าวผ่านทางนิตยสารและเว็บไซต์อย่างต่อเนื่อง

ณ เดือนธันวาคม 2555 ASL มีศูนย์จำหน่ายผลิตภัณฑ์ประเภทต่างๆ
ที่ยังมีการจัดจำหน่ายสินค้าอย่างต่อเนื่อง (active) รวมทั่วประเทศทั้งสิ้น 111 ศูนย์

ทั้งนี้ ศูนย์จัดจำหน่ายสินค้าทั้งหมดจะเป็นของสมาชิกตัวแทนขายผู้ขอเปิดศูนย์ฯ
และจะเรียกสมาชิกดังกล่าวว่าเป็นผู้บริหารศูนย์ฯ
โดยสินค้าที่จัดจำหน่ายอยู่ในศูนย์จำหน่ายสินค้าทั้งหมด สมาชิกที่เป็นผู้บริหารศูนย์ฯจะซื้อไปจาก ASL
และจัดจำหน่ายให้แก่ผู้บริโภคผ่านศูนย์ฯของตนเอง

ศูนย์จำหน่ายสุขและสวย ได้เริ่มเปิดให้สมาชิกสมัครเป็นผู้บริหารศูนย์ฯอย่างเป็นทางการเมื่อวันที่ 18
พฤษภาคม 2555 และมีสมาชิกให้ความสนใจเป็นจำนวนมากจึงทำให้มีการเปิดตัวถึง 111
ศูนย์ฯทั่วประเทศในเดือนธันวาคม 2555
ซึ่งสอดคล้องกับแนวทางการทำการตลาดของกลุ่มบริษัทในปัจจุบันและแสดงให้เห็นถึงความสนใจต่อผลิตภัณฑ์จาก
BIM ที่มีคุณสมบัติสร้างความสมดุลของภูมิคุ้มกัน ซึ่งเป็นนวัตกรรมใหม่ที่พัฒนาโดยทีมวิจัย นำโดย
ศาสตราจารย์ ดร.พิเชษฐ์ วิริยะจิตรา

นโยบายการรับประกันเปลี่ยนและคืนผลิตภัณฑ์

ลูกค้าหรือสมาชิกสามารถนำผลิตภัณฑ์ของบริษัทที่อยู่ในสภาพสมบูรณ์มาเปลี่ยนได้ภายใน 7 วัน
นับจากวันที่ออกใบเสร็จรับเงิน นอกจากนี้ ASL ยังมีการรับประกันความพึงพอใจในตัวผลิตภัณฑ์
โดยหากทดลองใช้ผลิตภัณฑ์ภายในระยะเวลา 10 วัน โดยมีการใช้ผลิตภัณฑ์ไปแล้วไม่เกินร้อยละ 20
และไม่พอใจ สามารถเปลี่ยนเป็นผลิตภัณฑ์อื่นที่มีมูลค่าเท่ากัน หรือรับเงินคืนเต็มจำนวน นอกจากนี้
ASL จะมีการรับคืนสินค้าและคืนเงินเต็มมูลค่าในกรณีที่ผู้ใช้เกิดอาการแพ้
โดยมีการรับรองถึงสาเหตุของอาการจากใบรับรองแพทย์และจากเภสัชกรของบริษัท
โดยที่ผ่านมามีลูกค้าจำนวนน้อยมาก (ไม่เกิน 10 รายต่อปี) ที่ต้องการขอคืนสินค้าของบริษัท

2.  การตลาดและภาวะการแข่งขัน

    1.  กลยุทธ์ทางการตลาด

บริษัทวางกลยุทธ์ทางการตลาด
สำหรับการจัดจำหน่ายผลิตภัณฑ์เครื่องสำอางเสริมความงามและผลิตภัณฑ์เสริมอาหาร
โดยแบ่งออกเป็น 2 ส่วน ได้แก่ กลยุทธ์ด้านผลิตภัณฑ์ และกลยุทธ์ด้านการขาย ดังนี้

กลยุทธ์ด้านผลิตภัณฑ์

-   รักษาความน่าเชื่อถือในตัวผลิตภัณฑ์

นโยบายหลักของกลุ่มบริษัทคือการมุ่งเน้นการจัดจำหน่ายผลิตภัณฑ์ที่ผลิตขึ้นจากผลงานค้นคว้า วิจัย
และพัฒนาโดยคณะวิจัยทางวิทยาศาสตร์ ซึ่งต้องมีพื้นฐานทางวิทยาศาสตร์ที่เชื่อถือได้
มีความปลอดภัยต่อผู้ใช้ และมีผลงานวิจัยเป็นเครื่องยืนยันประสิทธิภาพของผลิตภัณฑ์
ซึ่งทำให้ผลิตภัณฑ์ของบริษัทมีความน่าเชื่อถือในสายตาของผู้บริโภค
และสร้างความแตกต่างจากผลิตภัณฑ์ประเภทเดียวกันในตลาด นอกจากนี้
ในกระบวนการผลิตจะเน้นความสะอาด ปลอดภัย ได้มาตรฐาน และเป็นมิตรกับสิ่งแวดล้อม
โดยบริษัทได้รับการรับรองมาตรฐานที่เกี่ยวข้องกับการผลิต ได้แก่ GMP (Good Manufacturing
Practice) และตั้งอยู่ในนิคมอุตสาหกรรมภาคเหนือซึ่งได้รับการรับรองมาตรฐานสิ่งแวดล้อม ISO
14001:1996

-   เผยแพร่งานวิจัยในตัวผลิตภัณฑ์เพื่อสร้างความเข้าใจให้แก่ผู้บริโภค

การสร้างความรู้ความเข้าใจเกี่ยวกับคุณสมบัติของผลิตภัณฑ์ให้แก่ผู้บริโภคเป็นปัจจัยสำคัญที่ส่งเสริมความน่าเชื่อถือของตัวผลิตภัณฑ์
รวมทั้งมีผลต่อการตัดสินใจเลือกซื้อของผู้บริโภค
ซึ่งบริษัทร่วมกับทีมนักวิจัยได้มีส่วนร่วมในการวิจัยผลงานทางวิชาการมากมายที่เกี่ยวข้องคุณสมบัติของสมุนไพรที่เป็นส่วนประกอบของผลิตภัณฑ์
รวมทั้งผลงานทางวิชาการที่เกี่ยวข้องกับประสิทธิภาพของตัวผลิตภัณฑ์
โดยได้มีการนำเสนอในเชิงลึกในการสัมมนาทางวิชาการ
การจัดกิจกรรมอบรมเพื่อเผยแพร่ความรู้สู่สมาชิกและลูกค้าของกลุ่มบริษัทในรูปแบบที่เข้าใจง่าย
รวมทั้งเผยแพร่ผ่านสื่อ ทั้งทางนิตยสาร เคเบิลทีวี และเว็ปไซด์ต่างๆ
เพื่อให้เข้าถึงผู้บริโภคในวงกว้าง

-   พัฒนาคุณภาพผลิตภัณฑ์เดิมและสร้างนวัตกรรมใหม่อย่างต่อเนื่อง

บริษัทมีการพัฒนาสูตรของผลิตภัณฑ์ที่จัดจำหน่ายอยู่เดิมอย่างต่อเนื่อง
เพื่อให้ได้ประสิทธิภาพที่สูงขึ้นและตอบสนองความต้องการของผู้บริโภคมากขึ้น นอกจากนี้
บริษัทยังมีนโยบายมุ่งเน้นการสร้างผลิตภัณฑ์ที่เป็นนวัตกรรมใหม่ป้อนสู่ตลาด เช่น
ที่ผ่านมาบริษัทฯได้ทำการวิจัยและพัฒนาผลิตภัณฑ์ที่มีส่วนประกอบของ BIM (สาร GM-1
ในมังคุดผสมกับสมุนไพรอื่นๆ) ที่มีคุณสมบัติในการสร้างความสมดุลของภูมิคุ้มกัน
โดยได้นำคุณสมบัติเฉพาะเจาะจงของ BIM
มาสร้างเป็นตัวผลิตภัณฑ์เสริมอาหารที่เป็นนวัตกรรมหลายชนิด เช่น Diabenox
สำหรับผู้มีปัญหาเบาหวาน Arthrinox สำหรับผู้มีปัญหาข้อเข่า Noriasis
สำหรับผู้มีปัญหาสะเก็ดเงิน และ Tumorid สำหรับผู้มีปัญหามะเร็ง เป็นต้น ทั้งนี้ บริษัทคาดว่า BIM
จะสามารถนำไปสู่การพัฒนาต่อยอดให้เกิดผลิตภัณฑ์ใหม่ที่เกี่ยวข้องอีกหลายประเภทในอนาคต
(รายละเอียดเพิ่มเติมในหัวข้อการวิจัยและพัฒนา)

-   พัฒนาตราสินค้าให้สอดคล้องกับช่องทางการจัดจำหน่าย

ด้วยเป้าหมายทางธุรกิจที่จะขยายช่องทางการจัดจำหน่ายเพื่อให้ครอบคลุมฐานลูกค้าที่กว้างขึ้นและเพิ่มความสามารถในการทำกำไร
บริษัทเล็งเห็นถึงความจำเป็นที่จะต้องสร้างตราสินค้า (Brand)
ใหม่ๆเพิ่มขึ้นเพื่อให้สอดคล้องกับช่องทางการจัดจำหน่าย
และป้องกันมิให้เกิดการแข่งขันของตัวผลิตภัณฑ์ในช่องทางการจัดจำหน่ายที่แตกต่างกัน นอกจากนี้
บริษัทจะจัดให้มีกิจกรรมส่งเสริมด้านการตลาดเพื่อให้ตราสินค้าใหม่ๆเป็นที่รับรู้และเข้าใจของกลุ่มลูกค้าอย่างทั่วถึง

กลยุทธ์ด้านการขาย

-   การส่งเสริมการขายในประเทศ

บริษัทมีนโยบายจัดกิจกรรมการส่งเสริมการขายอย่างต่อเนื่อง
โดยมีวัตถุประสงค์ที่สำคัญคือการประชาสัมพันธ์ให้ผู้บริโภคได้รับทราบถึงความแตกต่างของผลิตภัณฑ์และประสิทธิภาพที่รับรองโดยผลการวิจัย
รวมทั้งประสบการณ์จริงในการใช้ผลิตภัณฑ์ของผู้บริโภค
นอกจากนี้การส่งเสริมการขายยังรวมถึงการจัดอบรมให้สมาชิกตัวแทนขายมีความรู้ความเข้าใจเพื่อให้สามารถแนะนำสินค้าได้อย่างถูกต้องแม่นยำและเข้าถึงกลุ่มลูกค้าเป้าหมายมากยิ่งขึ้น
โดยบริษัทมีการส่งเสริมการขายหลายแนวทาง ดังนี้

การจัดกิจกรรมส่งเสริมการขาย

-   จัดกิจกรรมพบปะระหว่างสมาชิก รวมทั้งจัดให้มีการฝึกอบรมเกี่ยวกับข้อมูลผลิตภัณฑ์ของบริษัท
    ที่สำนักงานใหญ่ของ ASL ทุกวันอาทิตย์

-   จัดกิจกรรม “Trimming Fantasia” หรือ การแข่งขันนวดลดสัดส่วนโดยผลิตภัณฑ์ของบริษัท
    เดือนละ 1 ครั้ง ในวันอาทิตย์สุดท้ายของเดือน

-   จัดกิจกรรมสัมมนา Operation “BIM”
    โดยมีนักวิชาการมาให้ความรู้เกี่ยวกับข้อมูลทางวิชาการใหม่ๆที่เกี่ยวข้องกับผลิตภัณฑ์
    รวมทั้งให้ผู้ใช้ผลิตภัณฑ์ ซึ่งส่วนใหญ่เป็นผู้ที่มีปัญหาสุขภาพ
    ทำการเล่าประสบการณ์ในการใช้ผลิตภัณฑ์จาก BIM

การประชาสัมพันธ์ผ่านสื่อต่างๆ

-   ประชาสัมพันธ์ผลิตภัณฑ์ของบริษัท ผลงานวิจัยต่างๆ
    รวมทั้งศูนย์จำหน่ายผลิตภัณฑ์ของสมาชิกผ่านทาง
    เวปไซด์ ได้แก่

  ------------------------- ---------------------------------------------
  www.apco.co.th            ประชาสัมพันธ์ APCO ความเป็นมา ผลิตภัณฑ์ งานวิจัย
                            และการจัดจำหน่ายในทุกช่องทางทั้งในและต่างประเทศ

  www.asianlife.co.th       ประชาสัมพันธ์ ASL ความเป็นมา ผลิตภัณฑ์ที่จัดจำหน่ายโดย
                            ASL รายละเอียดการสมัครสมาชิก
                            และศูนย์จำหน่ายผลิตภัณฑ์ต่างๆ

  www.operationbim.com      ประชาสัมพันธ์ Operation “BIM”
                            โดยนำเสนอข้อมูลผลงานวิจัยที่เกี่ยวข้องในเชิงลึก

  www.bim100.com            เผยแพร่ clip
                            ย้อนหลังของรายการที่บริษัทได้เคยนำออกสื่อโทรทัศน์ /
                            เคเบิลทีวี

  www.mangosteenrd.com      เวปไซด์ศูนย์วิจัยและพัฒนามังคุดไทย
                            นำเสนอข้อมูลการวิจัยสารธรรมชาติในมังคุด
                            โดยศาสตราจารย์ ดร.พิเชษฐ์ วิริยะจิตรา
                            เป็นหัวหน้าโครงการวิจัยดังกล่าว
  ------------------------- ---------------------------------------------

  นอกจากนี้ ASL
  ยังมีการส่งเสริมให้สมาชิกตัวแทนขายจัดทำเวปไซด์ของตนเองเพื่อเป็นการประชาสัมพันธ์สินค้าของบริษัทให้แพร่หลายมากยิ่งขึ้นอีกทางหนึ่งด้วย

-   ประชาสัมพันธ์ผ่านสื่อนิตยสารต่างๆ
    โดยมีการวัดผลการตอบรับจากสื่อโฆษณาโดยประเมินจากจำนวนลูกค้าที่โทรศัพท์เข้ามาถามข้อมูลของผลิตภัณฑ์
    และเลือกใช้สื่อโฆษณาในนิตยสารที่เข้าถึงกลุ่มลูกค้าเป้าหมายของบริษัทและมีผลการตอบรับค่อนข้างดี
    เช่น คู่สร้างคู่สม ชีวจิต Health Today เป็นต้น

-   เผยแพร่การสัมมนา Operation “BIM” รวมทั้งกิจกรรมอื่นๆของบริษัท
    ผ่านทางเคเบิลทีวีโดยออกอากาศในช่อง True TNN 2 ในวันอาทิตย์ เวลา 21.00 –
    22.00 น. และออกอากาศซ้ำในวันอังคาร เวลา 10.30 - 11.30 น. และ วันศุกร์ เวลา
    13.00 – 14.00 น.

  นอกจากนี้บริษัทมีแผนจะเพิ่มเวลาในการประชาสัมพันธ์ผ่านสื่อเคเบิลทีวีในช่อง True TNN 2
  โดยมุ่งเน้นเนื้อหาสาระที่เกี่ยวกับตัวบริษัท ภาพลักษณ์ของบริษัท กิจกรรมเพื่อสังคมและสิ่งแวดล้อม
  ตลอดจนนวัตกรรมใหม่ที่เกิดขึ้นจากการวิจัยของบริษัท เป็นต้น

-   การส่งเสริมการขายต่างประเทศ

ที่ผ่านมาบริษัทจะทำการส่งเสริมการขายสำหรับตลาดต่างประเทศเป็นครั้งคราว
โดยเฉพาะเวลาที่มีผลิตภัณฑ์ใหม่ซึ่งคาดว่าจะเป็นที่ต้องการของตลาด ในช่วง 1-2 ปีที่ผ่านมา
บริษัทให้ความสำคัญกับตลาดต่างประเทศค่อนข้างน้อยเนื่องจากมุ่งเน้นการพัฒนาผลิตภัณฑ์เสริมอาหาร
ทำให้สัดส่วนรายได้จากต่างประเทศมีแนวโน้มที่ลดลง
อย่างไรก็ตามบริษัทมีนโยบายให้ความสำคัญกับการจัดจำหน่ายในตลาดต่างประเทศให้มากขึ้นเพื่อการกระตุ้นยอดขาย
โดยจะทำการส่งเสริมการขายในลักษณะของการออกบูทในประเทศต่างๆ
เพื่อฟื้นฟูความสัมพันธ์ของคู่ค้าเดิม แนะนำผลิตภัณฑ์ที่เหมาะสมกับสภาพตลาดในปัจจุบัน
รวมทั้งแนะนำผลิตภัณฑ์ใหม่ที่มีประสิทธิภาพสูงขึ้น
ตลาดที่บริษัทคาดว่ามีศักยภาพสูงได้แก่ประเทศในกลุ่มเอเชียตะวันออกเฉียงใต้ กลุ่มตะวันออกกลาง
และประเทศจีน โดยบริษัทมีแผนจะเปิดสำนักงานขายในประเทศสิงคโปร์ ฮ่องกง และดูไบ
เพื่อส่งเสริมยอดขายในกลุ่มประเทศเป้าหมาย

-   เพิ่มช่องทางการตลาดในประเทศ

ใน 2-3 ปี ที่ผ่านมา
ผลิตภัณฑ์ที่เกิดขึ้นจากการวิจัยและพัฒนาของบริษัทถูกจำหน่ายในช่องทางการขายตรงของบริษัทลูกหรือ
เอเชียนไลฟ์ ซึ่งเป็นช่องทางที่บริษัทจะสามารถกำหนดทิศทางของธุรกิจให้เป็นธุรกิจเครือข่ายสีขาว
นำเสนอผลิตภัณฑ์ที่เกิดขึ้นจากการวิจัย ให้เป็นประโยชน์แก่ผู้บริโภคด้วยราคาที่เหมาะสม ยุติธรรม
ทั้งผู้ผลิต ผู้จัดจำหน่ายและผู้บริโภค จึงทำให้มียอดขายที่เพิ่มขึ้นอย่างต่อเนื่องจนถึงปัจจุบัน

บริษัทยังคงให้ความสำคัญกับการจำหน่ายในช่องทางนี้
และมีนโยบายที่จะขยายสู่ภูมิภาคที่มีศักยภาพในการเติบโตที่ชัดเจน เช่น ในเขตภาคเหนือ
นอกจากนี้จะเพิ่มความแข็งแกร่งให้กับกิจการด้วยการพัฒนาคุณภาพของผลิตภัณฑ์ที่จำหน่ายอยู่ให้มีประสิทธิภาพสูงขึ้น
ตลอดจนเพิ่มผลิตภัณฑ์คุณภาพอื่น ๆ
ให้กับสมาชิกผู้จำหน่ายมีรายได้เพิ่มมากขึ้นจากการแนะนำผลิตภัณฑ์เท่าที่บริษัทสามารถจะทำได้
แต่เนื่องจากการวิจัยและพัฒนาของบริษัทเริ่มใช้ความรู้ทางวิทยาศาสตร์ที่ซับซ้อนมากขึ้นและเป็นความรู้ใหม่ที่เกิดขึ้นในต้นศตวรรษที่
21 นี้
ผลิตภัณฑ์ที่จะทยอยออกมาจะต้องใช้ความรู้และความเชี่ยวชาญเฉพาะด้านมากขึ้นในการแนะนำให้กับผู้บริโภค
ซึ่งเกินความรู้และความเชี่ยวชาญของสมาชิกผู้จำหน่ายของเอเชียนไลฟ์ในขณะนี้ ดังนั้น
บริษัทจึงมีความจำเป็นจะต้องเพิ่มช่องทางการจัดจำหน่ายโดยผู้เชี่ยวชาญเฉพาะด้าน
ในเครือข่ายร้านยา ร้านค้าปลีกขนาดใหญ่ โรงพยาบาลและสถาบันทางสาธารณสุข
การดำเนินการในช่องทางใหม่นี้
บริษัทจะดำเนินการด้วยความระมัดระวังเป็นพิเศษเพื่อมิให้กระทบกระเทือนต่อการทำงานของสมาชิกผู้จำหน่ายเอเชียนไลฟ์
ในขณะเดียวกันหากสมาชิกผู้จำหน่ายเอเชียนไลฟ์รายใดมีความเชี่ยวชาญเฉพาะด้านมากพอและประสงค์ที่จะเข้ามาร่วมจำหน่ายผลิตภัณฑ์ที่เกิดขึ้น
บริษัทก็จะอำนวยโอกาสให้สามารถดำเนินการได้เพิ่มเติมจากกิจกรรมที่สมาชิกเหล่านี้ได้กำลังทำอยู่แล้ว

ด้วยความมั่นคงในหลักปฏิบัติที่ยุติธรรมกับผู้ร่วมอุดมการณ์กับบริษัทในลักษณะดังกล่าว
บริษัทมั่นใจว่าสมาชิกผู้จำหน่ายเอเชียนไลฟ์เดิมจะได้รับความกระทบกระเทือนน้อยมาก
แต่ตรงกันข้ามสมาชิกผู้จำหน่ายเอเชียนไลฟ์จะได้รับผลประโยชน์จากการขยายธุรกิจในลักษณะต่างๆ
ของบริษัทไม่ว่าจะเกิดขึ้นจากการจำหน่ายในประเทศ หรือ ต่างประเทศก็ตาม
ด้วยการร่วมเป็นผู้ถือหุ้นของบริษัท
ซึ่งบริษัทจะเอื้อให้มีโอกาสพิเศษเฉพาะผู้จำหน่ายเอเชียนไลฟ์ที่มีความประสงค์ดังกล่าว

-   รักษาฐานสมาชิกตัวแทนขาย

ธุรกิจขายตรงหลายชั้นหรือการทำการตลาดแบบเครือข่าย
มีการแข่งขันสูงในด้านการรักษาฐานสมาชิกตัวแทนขาย
เนื่องจากตัวแทนขายที่มีประสิทธิภาพสามารถเปลี่ยนไปจำหน่ายผลิตภัณฑ์อื่นในรูปแบบเครือข่ายเช่นเดียวกันได้โดยไม่มีข้อผูกมัดใดๆ
ซึ่งบริษัทมีนโยบายในการรักษาฐานสมาชิกตัวแทนขายโดยการกำหนดระดับผลตอบแทนให้อยู่ในระดับที่ใกล้เคียงกันกับอุตสาหกรรม
สร้างความแตกต่างในตัวผลิตภัณฑ์ให้ต่างกับผลิตภัณฑ์ของธุรกิจขายตรงอื่นๆโดยใช้งานวิจัยเป็นตัวสนับสนุนให้เกิดความเชื่อมั่นของผู้บริโภค
สร้างแรงจูงใจต่อตัวแทนขาย
โดยการให้รางวัลต่อสมาชิกที่สามารถทำยอดจับคู่และหาเครือข่ายได้ถึงระดับต่างๆที่กำหนดไว้
และนอกจากนี้ การเข้าจดทะเบียนในตลาดหลักทรัพย์ของ APCO
จะช่วยเสริมสร้างภาพลักษณ์ของบริษัทและเป็นส่วนช่วยในการดึงดูดและรักษาฐานสมาชิกตัวแทนขายด้วยอีกส่วนหนึ่ง

-   สร้างตัวแทนขายที่มีคุณภาพ

การจัดจำหน่ายแบบขายตรงหลายชั้น
สมาชิกตัวแทนขายจะเป็นผู้ติดต่อกับผู้บริโภคโดยตรงเพื่อการแนะนำสินค้า
ซึ่งการสื่อสารของตัวแทนขายต่อผู้บริโภคจะมีส่วนสำคัญในการแสดงภาพลักษณ์ของผลิตภัณฑ์รวมทั้งของบริษัทเองด้วย
ดังนั้นบริษัทจึงมีนโยบายสร้างตัวแทนขายที่มีคุณภาพ
โดยมุ่งเน้นการจัดกิจกรรมเพื่อให้ความรู้แก่ตัวแทนขาย เช่น การอบรมคุณสมบัติของตัวผลิตภัณฑ์
การอบรมเรื่องงานวิจัยต่างๆที่เกี่ยวข้องกับผลิตภัณฑ์ นอกจากนี้
ตัวแทนขายที่ต้องการเป็นผู้บริหารศูนย์จำหน่าย BIMXPERT
ซึ่งเป็นกลุ่มผลิตภัณฑ์ที่มีคุณสมบัติเฉพาะเจาะจงและมีผลงานทางวิชาการที่เกี่ยวข้องเป็นจำนวนมาก
จะต้องเข้ารับการอบรมและผ่านการทดสอบจากบริษัท
เพื่อให้มั่นใจว่าสามารถเป็นตัวกลางในการส่งต่อสาระสำคัญที่บริษัทต้องการให้เข้าถึงผู้บริโภคได้อย่างถูกต้องและเหมาะสม

1.  กลุ่มลูกค้าเป้าหมาย

ผลิตภัณฑ์ของกลุ่มบริษัทมีลักษณะเป็นสินค้าเพื่อการบริโภค (Consumer Products)
ประเภทสินค้าเจาะจงซื้อ (Specialty Products)
ซึ่งหมายถึงสินค้าที่มีเอกลักษณ์และตราสินค้าเป็นของตนเอง
ดังนั้นกลุ่มลูกค้าเป้าหมายของบริษัทจึงหมายถึงผู้บริโภคปลายทาง (End-user)
ที่มีแนวโน้มว่าจะมีความต้องการที่จะใช้ผลิตภัณฑ์อันมีลักษณะเฉพาะของบริษัท แบ่งออกเป็น 2 กลุ่ม
ได้แก่

(1) กลุ่มลูกค้าเป้าหมายสำหรับผลิตภัณฑ์ลดกระชับสัดส่วนและบำรุงผิวพรรณ
    ลูกค้าเป้าหมายของผลิตภัณฑ์เครื่องสำอางเสริมความงามและผลิตภัณฑ์เสริมอาหารในกลุ่มนี้
    จะมุ่งเน้นในกลุ่มวัยรุ่นไปจนกระทั่งถึงวัยกลางคนที่มีรายได้ระดับปานกลางถึงรายได้ดี
    และให้ความสำคัญกับการดูแลตนเอง

(2) กลุ่มลูกค้าเป้าหมายสำหรับผลิตภัณฑ์บำรุงสุขภาพ ซึ่งส่วนใหญ่เป็นผลิตภัณฑ์ในกลุ่ม Operation
    “BIM” รวมถึงเครื่องดื่มน้ำมังคุดสกัดเข้มข้น ลูกค้าเป้าหมายของผลิตภัณฑ์ในกลุ่มนี้
    ได้แก่กลุ่มวัยทำงานไปจนถึงวัยผู้สูงอายุที่มีรายได้ระดับปานกลางถึงรายได้ดี
    และให้ความสำคัญกับการดูแลสุขภาพ
    นอกจากนี้ยังมุ่งเน้นกลุ่มผู้มีปัญหาอันเกิดจากความไม่สมดุลของภูมิคุ้มกัน เช่น
    ผู้มีปัญหาโรคเบาหวาน โรคกระดูก โรคข้อเข่าเสื่อม โรคสะเก็ดเงิน และโรคมะเร็ง เป็นต้น
    เนื่องจากคุณสมบัติของ BIM
    สามารถปรับสมดุลของภูมิคุ้มกันซึ่งเป็นสาเหตุของอาการของโรคในกลุ่มดังกล่าว

    1.  ช่องทางการจัดจำหน่าย

ช่องทางการจัดจำหน่ายสินค้าของบริษัทและบริษัทย่อย
จะแบ่งออกได้เป็นการจัดจำหน่ายในประเทศและต่างประเทศ
ซึ่งสามารถแสดงรายละเอียดได้ดังภาพ

สำหรับการจัดจำหน่ายในประเทศ จะแบ่งออกได้เป็น 3 ช่องทาง ได้แก่
การจัดจำหน่ายโดยวิธีการตลาดแบบเครือข่ายผ่าน ASL การจัดจำหน่ายผ่านร้านค้าปลีก Modern
Trade และร้านขายยา และการจัดจำหน่ายผ่านทีวีและเคเบิลทีวี ดำเนินการโดยบริษัท
พีแคร์มีเดีย จำกัด
ซึ่งจำหน่ายสินค้าผ่านทางเคเบิลทีวีโดยเน้นออกอากาศทางช่องเคเบิลทีวีต่างจังหวัด

ปี 2555 บริษัทได้ดำเนินการขยายช่องทางการจำหน่ายในประเทศ
โดยเฉพาะสำหรับกลุ่มผลิตภัณฑ์เสริมอาหาร โดยการวางจำหน่ายสินค้าในร้าน Modern Trade
ต่างๆ และเพิ่มการจัดจำหน่ายในร้านขายยา ซึ่งคาดว่าจะทำให้เข้าถึงกลุ่มลูกค้าเป้าหมายได้ดีขึ้น
ทั้งนี้ นายชินการ สมะลาภา ซึ่งมีความเชี่ยวชาญในการจัดจำหน่ายในช่องทางดังกล่าว
ในฐานะรองกรรมการผู้จัดการและที่ปรึกษาด้านการตลาดของบริษัท
จะเป็นผู้ช่วยดูแลในด้านการขนส่งและกระจายสินค้า (Logistic) และ APCO
จะเป็นผู้จัดจำหน่ายโดยตรง

สำหรับตลาดในต่างประเทศ APCO มีการจัดจำหน่ายสินค้าผ่านตัวแทนจำหน่ายในหลายประเทศ
ได้แก่ อินโดนีเซีย มาเลเซีย รัสเซีย บาเรน จอร์แดน ไซปรัส เป็นต้น โดยจัดจำหน่ายผ่าน APCO
เกือบทั้งหมด ยกเว้นในประเทศเวียตนามที่ยังคงต้องมีการจัดจำหน่ายผ่านบริษัทในเครือนายชินการ
เนื่องจากเป็นผู้บุกเบิกตลาดในเวียตนามมาตั้งแต่เริ่มแรก และยังมีสัญญาผูกพันกันอยู่

(รายละเอียดเพิ่มเติมเกี่ยวกับบริษัทในเครือนายชินการ สมะลาภา
และการขายสินค้าผ่านบริษัทในเครือนายชินการ
สมะลาภา แสดงในหัวข้อรายการระหว่างกัน)

3.  ภาวะอุตสาหกรรมและสภาพการแข่งขัน

    1.  ภาวะอุตสาหกรรม

  อุตสาหกรรมเครื่องสำอางเสริมความงาม

ปัจจุบันผู้บริโภคทั้งหญิงและชายให้ความสำคัญกับการดูแลความสวยงามและสุขภาพมากขึ้น
แม้ว่าในสภาวะเศรษฐกิจที่ชะลอตัว มูลค่าตลาดเครื่องสำอางก็ยังคงมีการขยายตัวอย่างต่อเนื่อง

ในปี 2555 ธุรกิจเครื่องสำอางของไทยทั้งการส่งออกและตลาดในประเทศมีการเติบโตสูงมาก
ตลาดเครื่องสำอางในประเทศมีการเติบโตราว 11% และมีมูลค่าประมาณ 4 หมื่นล้านบาท
แบ่งตามช่องทางจำหน่ายได้เป็นสามช่องทางหลักคือ การขายตรง 2 หมื่นล้านบาท
จำหน่ายผ่านเคาน์เตอร์ห้างสรรพสินค้า 1.2 หมื่นล้านบาท และจำหน่ายผ่านร้านค้าปลีก 8
พันล้านบาท (ที่มา หนังสือพิมพ์ฐานเศรษฐกิจ ปีที่ 32 ฉบับที่ 2,784 วันที่  18-20  ตุลาคม 
พ.ศ. 2555)

นอกเหนือจากการจำหน่ายในประเทศแล้ว
ผู้ผลิตเครื่องสำอางในประเทศยังมีการส่งผลิตภัณฑ์ไปจำหน่ายในต่างประเทศด้วย
ประเทศไทยส่งออกผลิตเครื่องสำอางไปยังหลายประเทศ โดยในช่วง 10 เดือนแรก ปี 2555
ประเทศไทยส่งออกเพิ่มขึ้น 6.6% หรือมีมูลค่า 2,257 ล้านเหรียญสหรัฐ โดยตลาดส่งออกสำคัญ 5
อันดับแรก ได้แก่ ญี่ปุ่น อินโดนีเซีย มาเลเซีย กัมพูชา และฟิลิปปินส์ โดยเฉพาะญี่ปุ่นขยายตัวถึง
27% และอินโดนีเซีย 7% สำหรับตลาดใหม่ที่มีอัตราการขยายตัวสูง ได้แก่ ลิเบียร้อยละ 313
เอธิโอเปียร้อยละ 139 และนอร์เวย์ร้อยละ 119
โดยประเทศไทยมีจุดแข็งในเรื่องของค่าแรงที่ถูกกว่า เมื่อเทียบกับคู่แข่ง
ความประณีตและการบริการที่มีความหลากหลาย
ด้านวัตถุดิบในการผลิตมีสถาบันรองรับมาตรฐานการผลิตที่เป็นที่ยอมรับจากทั่วโลก
(ที่มาหนังสือพิมพ์โลกวันนี้ วันที่ 25 ธันวาคม 2555)

แนวโน้มตลาดเครื่องสำอางในปี 2556 คาดว่าจะเติบโตประมาณ 15%
โดยมีปัจจัยบวกจากผู้ประกอบการไทยผลิตสินค้าที่มีคุณภาพ
ด้านผู้บริโภคก็ยังรักสวยรักงามแม้ว่าเศรษฐกิจจะเติบโตหรืออยู่ในภาวะถดถอย (ที่มา
หนังสือพิมพ์ฐานเศรษฐกิจ ปีที่ 32 ฉบับที่ 2,806  วันที่ 3 - 5  มกราคม พ.ศ. 2556)

  อุตสาหกรรมผลิตภัณฑ์เสริมอาหาร

การตลาดของผลิตภัณฑ์เสริมอาหารได้รับแรงหนุนอย่างต่อเนื่องจากกระแสการรักษาสุขภาพเชิงป้องกัน
ซึ่งแม้จะยังไม่มีข้อสรุปทางการแพทย์อย่างชัดเจน
แต่ผู้บริโภคส่วนใหญ่เชื่อว่าการบริโภคอาหารเสริมสุขภาพเป็นปัจจัยหนึ่งในการทำให้ร่างกายแข็งแรงไม่เจ็บป่วย
ประกอบกับผู้บริโภคในปัจจุบันมีแนวโน้มให้ความสำคัญต่อการดูแลสุขภาพมากขึ้นและยินดีลงทุนเพื่อให้ได้มาซึ่งสุขภาพที่ดี
ทำให้มูลค่าตลาดของตลาดผลิตภัณฑ์เสริมอาหารเพื่อสุขภาพมีแนวโน้มเติบโตอย่างต่อเนื่อง
และไม่ถูกกระทบกับภาวะเศรษฐกิจภายนอก โดยปัจจุบันตลาดรวมด้านผลิตภัณฑ์เสริมอาหาร
มีมูลค่ารวมประมาณถึง 2.4 หมื่นล้านบาทต่อปี และมีอัตราเติบโตเฉลี่ย(CAGR) ปีละ 15-20%
(ที่มา หนังสือพิมพ์สยามธุรกิจ ฉบับที่ 1329 ประจำวันที่ 28 สิงหาคม 2555 – 28 สิงหาคม
2555)

ช่องทางการจัดจำหน่ายผลิตภัณฑ์เสริมอาหารในประเทศ โดยส่วนใหญ่จะเน้นช่องทางการขายตรง
และการขายปลีกผ่านเคาท์เตอร์และร้านขายยา เป็นต้น โดยในปี 2548
มีสัดส่วนการขายผ่านช่องทางการขายตรงประมาณร้อยละ 60 ของยอดจำหน่ายโดยรวม และในปี
2551 สัดส่วนการขายผ่านช่องทางการขายตรงเพิ่มขึ้นเป็นประมาณร้อยละ 80
ซึ่งจะเห็นได้ว่าเป็นช่องทางที่ได้รับความนิยมเพิ่มขึ้น
เนื่องจากผลิตภัณฑ์เสริมอาหารเป็นสินค้าที่ต้องให้ความรู้ ความเข้าใจ
และข้อมูลกับผู้บริโภคค่อนข้างมาก
ดังนั้นการเข้าถึงตัวผู้บริโภคโดยตัวแทนขายของบริษัทเพื่อทำให้ผู้บริโภครู้จักและเข้าใจถึงคุณประโยชน์ของสินค้าจึงเป็นช่องทางที่นิยมมากที่สุด
(ที่มา: ศูนยวิจัยกสิกรไทย)

ทั้งนี้
กลุ่มลูกค้าเป้าหมายของผลิตภัณฑ์เสริมอาหารเพื่อสุขภาพส่วนใหญ่จะอยู่ในวัยทำงานจนถึงผู้สูงอายุ
ซึ่งเป็นวัยที่ให้ความสำคัญกับการดูแลสุขภาพ ซึ่งในช่วงที่ผ่านมา จากข้อมูลของ CIA World Fact
Book (ที่มา หนังสือพิมพ์กรุงเทพธุรกิจ วันที่ 1 มกราคม 2553)
โครงสร้างจำนวนผู้บริโภคกลุ่มสูงอายุในประเทศไทยปรับตัวเพิ่มขึ้นอย่างต่อเนื่อง
โดยกลุ่มผู้บริโภคที่มีอายุ 50 ปีขึ้นไปมีสัดส่วนประมาณร้อยละ 23 ของจำนวนประชากรทั้งหมด
และคาดว่าจะเพิ่มเป็นร้อยละ 32 ในอีก 10 ปีข้างหน้า โดยเป็นกลุ่มที่มีอัตราการขยายตัวสูงสุด
ซึ่งแสดงว่าประเทศไทยกำลังค่อยๆก้าวเข้าสู่สังคมผู้สูงอายุ
และคาดว่าจะทำให้มูลค่าตลาดของผลิตภัณฑ์เสริมอาหารเพื่อสุขภาพขยายตัวตามไปด้วย

2.  สภาพการแข่งขัน

ตลาดของผลิตภัณฑ์เพื่อสุขภาพและความงามเป็นตลาดที่มีการแข่งขันสูง
มีผู้ประกอบการอยู่ในอุตสาหกรรมเป็นจำนวนมากและมีผู้ประกอบการรายใหม่เข้ามาแข่งขันในตลาดตลอดเวลา
เนื่องจากมีกลุ่มลูกค้าเป้าหมายที่ชัดเจน มีมูลค่าทางการตลาดและโอกาสทางธุรกิจสูง
ประกอบกับมีการลงทุนขั้นต้นเป็นจำนวนไม่มากนัก
โดยส่วนใหญ่แล้วกลุ่มผู้ประกอบการมักใช้ช่องทางการจำหน่ายสินค้าเป็นช่องทางการขายตรง
ซึ่งเป็นช่องทางที่ได้รับความนิยมทั้งในธุรกิจเครื่องสำอางเสริมความงามและผลิตภัณฑ์เสริมอาหาร
เนื่องจากสามารถเข้าถึงตัวผู้บริโภคเพื่อให้ข้อมูลได้ในเชิงลึก
รวมทั้งเป็นสร้างเครือข่ายการประชาสัมพันธ์จากตัวแทนขาย
ซึ่งมีค่าใช้จ่ายเบื้องต้นที่ต่ำกว่าการประชาสัมพันธ์ทางสื่อสาธารณะ

ที่ผ่านมา บริษัทเลือกใช้ช่องทางการจัดจำหน่ายหลักโดยวิธีการขายตรงเช่นเดียวกัน
โดยแนวทางการประกอบธุรกิจขายตรงนี้มีการแบ่งย่อยออกไปตามวิธีการคำนวณผลตอบแทน
โดยมีรูปแบบหลักที่ได้รับความนิยมในประเทศไทยอยู่ 3 รูปแบบ ได้แก่ (1)
แผนการจ่ายผลตอบแทนแบบขั้นบันได (Stair Step และ Stair Step Break Away)
ซึ่งจ่ายผลตอบแทนจากการขายสูงขึ้นไปเป็นลำดับเหมือนขั้นบันได
แต่ไม่เน้นผลตอบแทนจากส่วนแบ่งกำไรของสายงานมากนัก (2) แผนการจ่ายผลตอบแทนแบบ
Unilevel ซึ่งให้ผลตอบแทนจากส่วนแบ่งกำไรจากสายงานมากขึ้น
แต่ยังคงจำกัดระดับชั้นที่จะนำมาคำนวณผลตอบแทน และ (3) แผนการจ่ายผลตอบแทนแบบไบนารี่
(Binary) ซึ่งเน้นในเรื่องการสร้างและบริหารเครือข่าย
โดยผลตอบแทนที่ได้รับจะขึ้นอยู่กับลูกทีมทุกคน และจ่ายผลตอบแทนจากการจับคู่ 2
สายงานเพื่อให้หัวหน้าทีมเอาใจใส่กับการบริหารทีมงานอย่างสมดุลกัน
ซึ่งเป็นแผนการตลาดรูปแบบที่บริษัทใช้อยู่ในปัจจุบัน (ที่มา:
เอกสารประกอบการบรรยายวิชาการขายตรง คณะวิทยาการจัดการ มหาวิทยาลัยสงขลานครินทร์
และวิทยานิพนธ์เรื่องการวิเคราะห์รายได้และค่าใช้จ่ายสำหรับนักธุรกิจขายตรงอิสระ
คณะเศรษฐศาสตร์ มหาวิทยาลัยธรรมศาสตร์)

นิตยสารลีดเดอร์ไทม์ ฉบับเดือนมกราคม 2556
ได้ทำการสรุปเปรียบเทียบยอดขายจากธุรกิจขายตรงรูปแบบต่างๆ ซึ่งบริษัทจัดอยู่ในลำดับที่ 5
ของธุรกิจการขายตรงแบบ Binary โดยมีรายละเอียดดังนี้

  ------------------------------------------------------------------------
  ลำดับที่        บริษัท                      ประมาณการยอดขายปี 2554 (ล้านบาท)
  ------------ ------------------------- ---------------------------------
  1.           บริษัท เอมสตาร์ เน็ตเวิร์ค จำกัด 4,203

  2.           บริษัท นีโอ ไลฟ์ จำกัด         3,998

  3.           บริษัท จอย แอนด์ คอยน์ จำกัด   2,000

  4.           บริษัท แสงสุริยะฉัตร จำกัด      250

  5.           บริษัท เอเชียน ไลฟ์ จำกัด      246

  6.           บริษัท อาเจล จำกัด           231

  7.           บริษัท ซินเนอร์จี้ จำกัด         110

  8.           บริษัท พรีมาไลฟ์ จำกัด         52

  9.           บริษัท มาชาล่า จำกัด          16

  10.          บริษัท รอยัล เนเจอร์ จำกัด     7
  ------------------------------------------------------------------------

ทั้งนี้
แม้ว่าธุรกิจผลิตภัณฑ์เพื่อสุขภาพและความงามจะมีการแข่งขันสูงและเข้าสู่ธุรกิจได้ง่ายโดยอาศัยช่องทางการขายตรง
แต่ผู้ประกอบการใหม่ที่เข้ามาในธุรกิจจะต้องใช้ระยะเวลาในการสร้างความเข้าใจให้ผู้บริโภคเกี่ยวกับคุณสมบัติและความแตกต่างของผลิตภัณฑ์ของตน
จึงทำให้ผู้ประกอบการรายใหม่ยังคงมีฐานธุรกิจไม่กว้างขวางนัก แต่ APCO
ได้สร้างฐานธุรกิจผลิตภัณฑ์เครื่องสำอางเสริมความงามมากกว่า 20 ปี
ทำให้มีฐานลูกค้าที่กว้างขวางและมีศักยภาพในการแข่งขันในอุตสาหกรรมจากจุดเด่นดังต่อไปนี้

-   จุดเด่นด้านผลิตภัณฑ์

-   ผลิตภัณฑ์ของบริษัทมีความเป็นนวัตกรรมอันเกิดจากผลงานวิจัยซึ่งเป็นเครื่องรับรองประสิทธิภาพของผลิตภัณฑ์

-   บริษัทมีทีมวิจัยหลัก ซึ่งประกอบด้วย ศาสตราจารย์ ดร.พิเชษฐ์ วิริยะจิตรา
    กรรมการผู้จัดการบริษัท ร่วมกับนักวิจัยผู้เชี่ยวชาญจากสาขาวิชาต่างๆ
    ทำหน้าที่ค้นคว้าเพื่อปรับปรุงประสิทธิภาพของผลิตภัณฑ์อย่างต่อเนื่อง
    รวมทั้งดำเนินงานวิจัยเพื่อสร้างนวัตกรรมใหม่ป้อนสู่ตลาด

-   จุดเด่นด้านการตลาด

-   บริษัทมีการสนับสนุนให้สมาชิกตัวแทนขายเปิดศูนย์จำหน่ายสินค้า
    เพื่อเป็นศูนย์กลางในกระจายสินค้าจากส่วนกลางออกสู่ส่วนภูมิภาค
    ทำให้ผลิตภัณฑ์ของบริษัทเข้าถึงผู้บริโภคได้มากขึ้น
    โดยปัจจุบันมีศูนย์จำหน่ายสินค้าที่มีการขายสินค้าอย่างต่อเนื่องเป็นจำนวนรวม 221
    แห่งทั่วประเทศ

-   บริษัทมีพันธมิตรทางธุรกิจที่เชี่ยวชาญในการจัดจำหน่ายในช่องทางค้าปลีก
    ซึ่งจะเป็นส่วนเสริมให้กับธุรกิจของบริษัทและลดการพึ่งพิงรายได้จากธุรกิจขายตรง

-   มีการประชาสัมพันธ์หลากหลายช่องทาง ทั้งการจัดกิจกรรมส่งเสริมการขาย
    การเผยแพร่ทางเวปไซด์ สื่อนิตยสาร รวมไปถึงสื่อเคเบิลทีวี
    เพื่อให้เกิดการสื่อสารกับผู้บริโภคกลุ่มเป้าหมายได้หลายช่องทาง

จากแนวโน้มการเติบโตของอุตสาหกรรมเครื่องสำอางเสริมและธุรกิจอาหารเสริมเพื่อสุขภาพ
และแนวโน้มการเพิ่มขึ้นของกลุ่มผู้สูงอายุซึ่งเป็นลูกค้าเป้าหมายหลักส่วนหนึ่งของบริษัท
ประกอบกับความสามารถในการแข่งขันของบริษัทในปัจจุบัน
ทำให้ผู้บริหารเชื่อมั่นว่าบริษัทมีศักยภาพในการแข่งขันและการเติบโตในธุรกิจที่มีการแข่งขันสูง
โดยจะมีนโยบายการเพิ่มยอดขายด้วยการจัดจำหน่ายในช่องทางอื่นๆ เช่น
การกระจายสินค้าผ่านช่องทางร้านค้าปลีกแบบ Modern trade หรือร้านขายยา เป็นต้น
รวมทั้งเพิ่มสัดส่วนการจำหน่ายในต่างประเทศ
นอกจากนี้ยังมีนโยบายการลงทุนเพื่อการขยายฐานการกระจายสินค้า
โดยวางแผนการสร้างศูนย์กระจายสินค้าใน 4 มุมเมืองของกรุงเทพมหานคร
หัวเมืองใหญ่ในต่างจังหวัด รวมทั้งสำนักงานขายในต่างประเทศ
เพื่อให้ผลิตภัณฑ์เข้าถึงผู้บริโภคได้ในวงกว้างมากขึ้น นอกจากนี้
ผู้บริหารมีนโยบายมุ่งเน้นการพัฒนานวัตกรรมในกลุ่มผลิตภัณฑ์เสริมอาหารเพิ่มขึ้น
เนื่องจากมีศักยภาพทางการตลาดที่ดี และเชื่อว่ากลุ่มผู้บริโภคผลิตภัณฑ์เสริมอาหาร
เมื่อเกิดความเชื่อมั่นต่อตัวผลิตภัณฑ์แล้วจะมีแนวโน้มในการซื้อต่อเนื่องมากกว่ากลุ่มเครื่องสำอางเสริมความงาม
ซึ่งคาดว่าจะส่งผลให้ฐานรายได้ของบริษัทมีความมั่นคงมากยิ่งขึ้น

4.  การจัดหาผลิตภัณฑ์

    1.  การผลิต

การผลิตผลิตภัณฑ์เครื่องสำอางเสริมความงามจะผลิตภายใต้ APCO
ในขณะที่การผลิตผลิตภัณฑ์เสริมอาหารจะผลิตภายใต้ GG
ซึ่งองค์ประกอบหลักจะเป็นวัตถุดิบตัวเดียวกัน คือ สารสกัดจากส้มแขกและมังคุด
โดยมีการผสมพืชสมุนไพร ธัญพืช หรือสารสกัดอื่นๆ ตามสูตรของผลิตภัณฑ์แต่ละผลิตภัณฑ์
ขั้นตอนการผลิตพอสรุปได้ดังนี้

วัตถุดิบทางการเกษตร เช่น ส้มแขก มังคุด จะรับเข้ามาที่โรงงานในสภาพอบแห้งมาก่อน
ส่วนพืชสมุนไพรอื่นๆ เช่น ใบบัวบก จะรับเข้ามาเป็นวัตถุดิบสด และนำมาอบแห้งที่โรงงาน
ซึ่งวัตถุดิบในสภาพอบแห้งประกอบกับการจัดเก็บอย่างเหมาะสม
ทำให้องค์ประกอบที่เป็นสารเคมีสำคัญ (Active ingredients)
ในตัววัตถุดิบจะไม่เกิดการเสื่อมสลาย และสามารถเก็บไว้ได้นานกว่า 10 ปี
หลังจากนั้นวัตถุดิบอบแห้งจะถูกนำมาสกัดสารเคมีสำคัญให้อยู่ในสภาพบริสุทธ์
ซึ่งจะเรียกว่ากระบวนการสกัดให้เป็นวัตถุดิบแปลงสภาพ
และสามารถจัดเก็บไว้ได้เป็นเวลานานเช่นกัน
ต่อจากนั้นวัตถุดิบแปลงสภาพดังกล่าวจะถูกนำไปใช้เป็นส่วนผสมหลักในผลิตภัณฑ์ต่างๆของกลุ่มบริษัทต่อไป
ตามปกติแล้วกลุ่มบริษัทจะมีการประมาณการยอดขายและจัดส่งให้กับฝ่ายผลิตทุกไตรมาส
เมื่อทำการผลิตแล้วจะทำการจัดส่งเพื่อการขายภายในเวลาประมาณไม่เกิน 2 สัปดาห์
โดยที่ผลิตภัณฑ์ทุกประเภทมีอายุประมาณ 3 ปี

ทั้งนี้ สำหรับผลิตภัณฑ์น้ำมังคุดเข้มข้น บริษัทใช้วิธีว่าจ้างบริษัทเอกชน 2 ราย ในจังหวัดนครปฐม
และจังหวัดสมุทรปราการให้เป็นผู้ผลิต เนื่องจากต้องการลดต้นทุนค่าขนส่งเนื้อมังคุดสดซึ่งเป็นวัตถุดิบ
รวมทั้งน้ำมังคุดซึ่งมีน้ำหนักมาก
โดยเนื้อมังคุดสดจะทำการแช่แข็งไว้ที่จังหวัดตราดซึ่งใกล้กับแหล่งเพาะปลูกมังคุดเพื่อรอการผลิต
บริษัทควบคุมคุณภาพการผลิตน้ำมังคุดโดยการตรวจสอบใบควบคุมคุณภาพ (Certification of
Analysis) ที่ได้รับจากผู้ผลิต รวมทั้งทำการสุ่มตรวจคุณภาพด้วยตนเองเป็นครั้งคราว

-   ผลกระทบต่อสิ่งแวดล้อม

กลุ่มบริษัทให้ความสำคัญต่อผลกระทบต่อสิ่งแวดล้อมและสุขภาพของพนักงาน
รวมทั้งบุคคลอื่นๆที่มีส่วนเกี่ยวข้องในกระบวนการผลิต และที่พักอาศัยในบริเวณใกล้เคียง ดังนั้น
กลุ่มบริษัทจึงมีนโยบายชัดเจนและเป็นรูปธรรม
ให้มีการฝึกอบรมเพื่อให้ความรู้แก่พนักงานในเรื่องการรักษาสิ่งแวดล้อม
ประกอบกับมีนโยบายให้พนักงานได้รับการป้องกันที่เหมาะสมเมื่อต้องเกี่ยวข้องกับกระบวนการผลิตที่อาจมีการสัมผัสกับสารเคมีหรือฝุ่นละออง
เช่น การสวมถุงมือยาง เสื้อคลุม ผ้าปิดปาก รองเท้าบูต เป็นต้น
นอกจากนี้ภายในโรงงานยังจัดให้มีระบบบำบัดน้ำเสียที่เกิดขึ้นจากกระบวนการผลิตทั้งหมด
ซึ่งระบบดังกล่าวได้รับการตรวจสอบและผ่านมาตรฐานของกรมโรงงานอุตสาหกรรม
กระทรวงอุตสาหกรรม นอกจากนี้
โรงงานของบริษัทตั้งอยู่ในนิคมอุตสาหกรรมภาคเหนือที่ได้รับมาตรฐานสิ่งแวดล้อม ISO
14001:1996 ด้วย
ซึ่งที่ผ่านมาบริษัทยังไม่เคยมีข้อพิพาทหรือถูกฟ้องร้องเกี่ยวกับสิ่งแวดล้อมแต่อย่างใด

2.  กำลังการผลิตและอัตราการใช้กำลังการผลิต

APCO และ GG ทำการผลิต 1 กะต่อวัน และ 300 วันต่อปี โดยเครื่องจักรที่เป็นคอขวด (Bottle
neck)
ซึ่งเป็นตัวกำหนดกำลังการผลิตสูงสุดของโรงงานสำหรับผลิตภัณฑ์เครื่องสำอางเสริมความงามได้แก่เครื่องบรรจุ
ส่วนผลิตภัณฑ์เสริมอาหารได้แก่เครื่องอัดแคปซูล
ดังนั้นการวัดกำลังการผลิตจะพิจารณาจากประสิทธิภาพการทำงานของเครื่องจักรทั้ง 2 ชนิดนี้
โดยกลุ่มบริษัทมีกำลังการผลิตและอัตราการใช้กำลังการผลิตจำแนกตามผลิตภัณฑ์ ดังต่อไปนี้

-   ผลิตภัณฑ์ประเภทครีมและโลชั่นขนาดบรรจุ 150-200 ml. มีอัตราการผลิตในปี 2553-2555
    ร้อยละ 9.19, 6.46 และ 4.31 ตามลำดับ และขนาดบรรจุ 6-70 ml.
    มีอัตราการผลิตในปี 2553-2555 ร้อยละ 11.38,10.42 และ 7.84 ตามลำดับ

-   ผลิตภัณฑ์ประเภทแคปซูลขนาดบรรจุ 500 mg. มีอัตราการผลิตในปี 2553-2555 ร้อยละ
    31.37, 39.67 และ 41.99 และ ขนาดบรรจุ 100 mg. มีอัตราการผลิตในปี 2553-2555
    ร้อยละ 4.21, 5.59 และ 5.64 ตามลำดับ

-   ผลิตภัณฑ์ประเภทซอง มีอัตราการผลิตในปี 2553-2555 ร้อยละ 2.49, 2.11 และ 3.60
    ตามลำดับ

หมายเหตุ: ผลิตภัณฑ์ประเภทครีม/โลชั่น ได้แก่ผลิตภัณฑ์เครื่องสำอางเสริมความงาม
ในขณะที่ผลิตภัณฑ์ประเภทแคปซูลและซอง เป็นผลิตภัณฑ์เสริมอาหาร

อัตราการใช้กำลังการผลิตดังกล่าวเป็นอัตราการผลิตตามปกติของบริษัท โดยจะเห็นได้ว่า
อัตราการผลิตของผลิตภัณฑ์เสริมอาหารซึ่งเน้นไปทางเสริมสุขภาพนั้นมีแนวโน้มในการผลิตมากขึ้น

3.  แหล่งที่มาของวัตถุดิบ

วัตถุดิบหลักของกลุ่มบริษัทคือวัตถุดิบทางการเกษตร
ส่วนใหญ่สั่งซื้อจากเกษตรกรในพื้นที่ที่มีการเพาะปลูกพืชผลนั้นๆ
โดยมีตัวกลางในท้องถิ่นทำการรวบรวมให้จากเกษตรกรรายย่อย เช่น ส้มแขก สั่งซื้อจากพื้นที่ภาคใต้
มังคุด สั่งซื้อจากพื้นที่ในแถบจังหวัดระยองและจันทบุรี ใบบัวบก สั่งซื้อจากพื้นที่ในภาคเหนือ เป็นต้น
วัตถุดิบทางการเกษตรบางชนิดออกผลได้เพียงปีละ 1 ครั้ง
ดังนั้นบริษัทจึงมีนโยบายสั่งซื้อวัตถุดิบในปริมาณที่มากเพียงพอที่จะสามารถใช้ในการผลิตได้ไม่ต่ำกว่า
2 ปี เพื่อป้องกันการขาดแคลนของวัตถุดิบและลดต้นทุนค่าขนส่ง
ประกอบกับวัตถุดิบที่ผ่านการอบแห้งแล้วสามารถเก็บไว้ได้นานมากโดยที่ส่วนประกอบสำคัญไม่มีการเสื่อมสภาพ

ส้มแขกซึ่งเป็นวัตถุดิบสำคัญตัวหนึ่งได้ถูกสั่งซื้อไว้ล่วงหน้าในปริมาณมาก
บริษัทจึงไม่ได้รับผลกระทบจากความผันผวนของราคาวัตถุดิบดังกล่าว ทั้งนี้
ปริมาณวัตถุดิบส้มแขกที่บริษัทจัดเก็บไว้ในปัจจุบันเมื่อเทียบกับปริมาณการผลิตในแต่ละปี
ยังคงสามารถใช้ในการผลิตต่อเนื่องได้อีกไม่ต่ำกว่า 5 ปี

สำหรับมังคุดซึ่งเป็นวัตถุดิบสำคัญอีกตัวหนึ่ง ราคาขายมีความผันผวนในแต่ละปี
ขึ้นอยู่กับปริมาณการเพาะปลูกและความต้องการของตลาดในปีนั้นๆ
โดยราคาขายมังคุดที่เกษตรกรขายได้ดังแสดงในตาราง

  ----------- ----------------------------------------- -----------------
  ปี           ราคามังคุดคละที่เกษตรกรขายได้ (บาท/กิโลกรัม)     เพิ่มขึ้น/(ลดลง)

  2555        20.50                                     57.69%

  2554        13.00                                     3.34%

  2553        12.58                                     (22.87%)

  2552        16.31                                     33.80%

  2551        12.19                                     23.88%
  ----------- ----------------------------------------- -----------------

อย่างไรก็ตามบริษัทมีอัตราการใช้มังคุดในการผลิตค่อนข้างน้อยเมื่อเทียบกับมูลค่าวัตถุดิบโดยรวม
โดยในปี 2554 และปี 2555 ใช้มังคุดในการผลิตมูลค่า 4.03 ล้านบาท และ 3.55 ล้านบาท
ตามลำดับ คิดเป็นสัดส่วนร้อยละ 11.82 และร้อยละ 15.76 ของมูลค่าวัตถุดิบโดยรวม ตามลำดับ
และคิดเป็นสัดส่วนร้อยละ 7.57 และร้อยละ 7.62ของต้นทุนรวม ตามลำดับ
ดังนั้นหากในอนาคตราคามังคุดมีความผันผวน จะไม่กระทบต่อต้นทุนรวมของบริษัทอย่างมีนัยสำคัญ

วัตถุดิบอื่นๆ เช่น สารเคมีที่ใช้ในการผลิต ภาชนะบรรจุผลิตภัณฑ์ เป็นวัตถุดิบที่มีจำหน่ายทั่วไป
ซึ่งบริษัทสั่งซื้อจากผู้จัดจำหน่ายหลายราย โดยมิได้พึ่งพาผู้จัดจำหน่ายรายใดรายหนึ่ง ทั้งนี้
วัตถุดิบทั้งหมดของบริษัทสั่งซื้อในประเทศไทย
ส่งผลให้ไม่มีความเสี่ยงที่เกี่ยวกับอัตราแลกเปลี่ยนในด้านการจัดซื้อ
โดยมูลค่าวัตถุดิบหลักที่ใช้ในแต่ละปีคิดเป็นสัดส่วนร้อยละดังแสดงในตาราง

  -------------------------------------------------------------------------
  วัตถุดิบ                 วัตถุดิบที่ใช้ในการผลิต                   
  --------------------- ------------------ --------------- ----------------
                        ปี 2555             ปี 2554          ปี 2553

                        ร้อยละ              ร้อยละ           ร้อยละ

  วัตถุดิบทางการเกษตร                                         

  เช่น ส้มแขก,มังคุด,บักบก   22.55%             14.56%          24.41%
  ฯลฯ                                                      

  สารเคมีที่ใช้ในการผลิต     57.42%             68.83%          55.42%

  ภาชนะบรรจุ             20.03%             16.61%          20.17%

  รวม                   100.00%            100.00%         100.00%
  -------------------------------------------------------------------------

5.  สัญญาที่สำคัญในการดำเนินธุรกิจ

    1.  สัญญาจ้างวิจัยและพัฒนาผลิตภัณฑ์

สัญญาจัดทำขึ้นเมื่อวันที่ 1 มกราคม 2551 ระหว่าง APCO, GG และ ห้างหุ้นส่วนสามัญกรีนส์ทูโกลด์
ซึ่งมีศาสตราจารย์ ดร.พิเชษฐ์ วิริยะจิตรา เป็นหุ้นส่วนผู้จัดการ มีสาระสำคัญคือ APCO และ GG
ตกลงว่าจ้าง หสม.กรีนส์ทูโกลด์ เพื่อทำงานวิจัยและพัฒนาผลิตภัณฑ์
และจ่ายค่าตอบแทนในอัตราร้อยละ 5 ของยอดขายผลิตภัณฑ์อันเป็นผลจากการวิจัยและพัฒนาดังกล่าว
เริ่มมีผลบังคับใช้ย้อนหลังตั้งแต่วันที่ 1 มกราคม 2549
โดยสูตรและขั้นตอนการผลิตของผลิตภัณฑ์ดังกล่าว จะเป็นสิทธิของ APCO และ GG แต่เพียงผู้เดียว
ทั้งนี้ หาก APCO และ GG ได้รับความเสียหายอันเกิดจากผู้วิจัยไม่รักษาความลับของงานวิจัย APCO
และ GG มีสิทธิเรียกร้องค่าเสียหายจากผู้วิจัยได้
สัญญาดังกล่าวไม่มีกำหนดเวลาและมีผลบังคับใช้จนกว่าจะมีการบอกเลิกสัญญาจากคู่สัญญาทั้งสองฝ่าย

ที่ประชุมคณะกรรมการบริษัท ครั้งที่ 6/2554 เมื่อวันที่ 23 กันยายน 2554
มีมติอนุมัติให้มีการจัดทำสัญญาฉบับใหม่
วัตถุประสงค์เพื่อการปรับปรุงเนื้อความในสัญญาฉบับเดิมให้มีความชัดเจนมากยิ่งขึ้น
โดยระบุว่าผลิตภัณฑ์ที่อยู่ในขอบข่ายของการจ่ายค่าตอบแทนการวิจัยและพัฒนาร้อยละ 5 ดังกล่าว
จะเป็นผลิตภัณฑ์ที่เกิดขึ้นจากผลงานวิจัยและพัฒนาในเรื่องที่เกี่ยวกับสารสกัดจากมังคุดและผลส้มแขกที่ศาสตราจารย์
ดร.พิเชษฐ์ วิริยะจิตรา ได้วิจัยและพัฒนามาในอดีตจนถึงปัจจุบัน
รวมถึงผลิตภัณฑ์ที่เป็นผลงานที่ต่อยอดมาจากสารสกัดดังกล่าวซึ่งอาจผลิตขึ้นในอนาคต นอกจากนี้
บริษัทจะทำการจ่ายค่าตอบแทนปีละครั้งหลังจากการปิดรอบบัญชีประจำปี
และการคำนวณจะไม่รวมสินค้าคงเหลือที่ยังจำหน่ายไม่ได้ของ ASL ทั้งนี้
สัญญาฉบับใหม่ให้มีผลบังคับใช้ตั้งแต่เดือนมกราคม 2554 เป็นต้นไป และได้เปลี่ยนคู่สัญญาจาก
หสม.กรีนส์ทูโกลด์ เป็นบริษัท อรุณพิทยา จำกัด ซึ่งถือหุ้นร้อยละ 100 โดยศาสตราจารย์
ดร.พิเชษฐ์ วิริยะจิตรา และภรรยาคือ รองศาสตราจารย์อรุณี วิริยะจิตรา

สำหรับผลิตภัณฑ์ที่มิได้ผลิตจากสารสกัดจากส้มแขกและมังคุด
ซึ่งจะไม่รวมอยู่ในการคำนวณค่าตอบแทนในอัตราร้อยละ 5 ดังกล่าว ได้แก่ผลิตภัณฑ์ Bryte &
Spryte, Ginkgo Biloba และผลิตภัณฑ์บางตัวในกลุ่มของ 7 Miracles และ Jada

ทั้งนี้ สัญญาจ้างวิจัยและพัฒนาผลิตภัณฑ์ดังกล่าว
มีที่มาเนื่องจากผลิตภัณฑ์ส่วนใหญ่ของบริษัทในอดีตที่ผ่านมา
ผลิตจากผลงานวิจัยสารสกัดจากมังคุดและส้มแขกของศาสตราจารย์ ดร.พิเชษฐ์ วิริยะจิตรา
ที่วิจัยขึ้นร่วมกับทีมนักวิจัยอื่นๆเป็นการส่วนตัว และอนุญาตให้บริษัททำการผลิตโดยไม่คิดค่าลิขสิทธิ์
อย่างไรก็ตาม เพื่อป้องกันความเสี่ยงในลิขสิทธิ์ของผลิตภัณฑ์ ศาสตราจารย์ ดร.พิเชษฐ์ วิริยะจิตรา
จึงได้ให้ APCO เป็นผู้ยื่นขอสิทธิบัตรในตัวผลิตภัณฑ์และสูตรการผลิตทั้งหมด
และชำระค่าวิจัยและพัฒนาในอัตราร้อยละ 5
ของยอดขายของผลิตภัณฑ์ที่ผลิตขึ้นจากผลงานวิจัยส่วนตัวที่ผ่านมา
รวมถึงผลิตภัณฑ์ใหม่ที่อาจเกิดขึ้นในอนาคตจากงานวิจัยดังกล่าวด้วย
ซึ่งหลักการดังกล่าวได้ผ่านการอนุมัติจากที่ประชุมคณะกรรมการบริษัทครั้งที่ 1/2549 เมื่อวันที่ 27
กุมภาพันธ์ 2549
โดยที่ประชุมคณะกรรมการได้มีการพิจารณาว่าอัตราค่าตอบแทนดังกล่าวใกล้เคียงกับค่าลิขสิทธิ์ที่สภาวิจัยแห่งชาติให้แก่นักวิจัยที่สามารถนำผลงานวิจัยไปสู่อุตสาหกรรมได้

สำหรับแนวทางในการทำการวิจัยและพัฒนาในอนาคต
ในกรณีที่มีการวิจัยและพัฒนาผลิตภัณฑ์จากวัตถุดิบใหม่ที่ทีมวิจัย ปัจจุบันของบริษัทไม่มีความชำนาญ
บริษัทมีนโยบายว่าจ้างหน่วยงานภายนอก เช่น มหาวิทยาลัย หรือ หน่วยงานวิจัยอื่นๆ
ที่มีความเชี่ยวชาญเป็นผู้ทำการวิจัย
ซึ่งคาดว่าจะทำให้ใช้เวลาและค่าใช้จ่ายที่น้อยกว่าที่บริษัทจะเป็นผู้ทำการวิจัยและพัฒนาด้วยตนเอง

2.  สัญญาจ้างที่ปรึกษาด้านวิจัยผลิตภัณฑ์

  สัญญาจัดทำขึ้นระหว่าง APCO และ

(1) รองศาสตราจารย์ ดร. ภญ. อำไพ ปั้นทอง ลงวันที่ 1 พฤศจิกายน 2252

  (ได้มีการทำสัญญาฉบับใหม่เพื่อแก้ไขเพิ่มเติมรายละเอียดในสัญญาเมื่อวันที่ 1 มกราคม 2555)

(2) รองศาสตราจารย์ ดร. ศิริวรรณ องค์ไชย ลงวันที่ 1 มีนาคม 2553

  (ได้มีการทำสัญญาฉบับใหม่เพื่อแก้ไขเพิ่มเติมรายละเอียดในสัญญาเมื่อวันที่ 1 มกราคม 2555)

(3) รองศาสตราจารย์ ดร. ภญ. เสาวลักษณ์ พงษ์ไพจิตร ลงวันที่ 1 มีนาคม 2553

(4) รองศาสตราจารย์ ดร. วิลาวัลย์ มหาบุษราคัม ลงวันที่ 1 มีนาคม 2553

โดย APCO ว่าจ้างผู้ทรงคุณวุฒิดังกล่าวเพื่อเป็นที่ปรึกษาเกี่ยวกับการวิจัยผลิตภัณฑ์
ชำระค่าจ้างเป็นรายเดือน มีผลบังคับใช้ตั้งแต่วันที่ในสัญญาจนกว่าจะบอกเลิกสัญญา
คณะผู้ทรงคุณวุฒิดังกล่าว เป็นคณะวิจัยในโครงการ Operation “BIM” ซึ่งมี ศาสตราจารย์
ดร.พิเชษฐ์ วิริยะจิตรา เป็นหัวหน้าโครงการ
และทำงานวิจัยที่เกี่ยวกับประโยชน์และประสิทธิภาพของสารสกัดจากมังคุด
(รายละเอียดในส่วนการวิจัยและพัฒนา)
โดยผลิตภัณฑ์ที่เป็นผลจากงานวิจัยดังกล่าวถือเป็นลิขสิทธิ์ของบริษัทร่วมกับนักวิจัย

1.  บันทึกข้อตกลงความร่วมมือในโครงการศึกษาผลของผลิตภัณฑ์จาก Operation “BIM”
    ต่อการกระตุ้นการทำการของระบบภูมิคุ้มกัน (Study of Operation “BIM” Porducts
    on the Modulation of the Immune System)

บันทึกข้อตกลงจัดทำขึ้นเมื่อวันที่ 15 พฤศจิกายน 2553 ระหว่าง APCO และมหาวิทยาลัยเชียงใหม่
เพื่อเข้าร่วมการดำเนินงานศึกษาและวิจัยผลของผลิตภัณฑ์เสริมอาหารที่ผลิตจากสารสกัดที่ได้จากงานวิจัย
Operation “BIM”
ต่อความเป็นไปได้ในการปรับระดับภูมิคุ้มกันในสมดุลและการกระตุ้นการทำงานของระบบภูมิคุ้มกัน
โดยบริษัทตกลงให้งบประมาณสนับสนุนโครงการเป็นจำนวนเงิน 1.78 ล้านบาท
มีผลบังคับใช้ตั้งแต่วันที่ทำบันทึกข้อตกลงจนถึงวันที่ 30 กันยายน 2556
โดยผลประโยชน์และสิทธิในผลงานวิจัยที่เกิดขึ้นตามบันทึกข้อตกลงนี้
ให้ถือเป็นกรรมสิทธิร่วมกันระหว่างคู่สัญญา

ทั้งนี้ งานวิจัยดังกล่าวมีวัตถุประสงค์เพื่อศึกษายืนยันประสิทธิภาพของ BIM
ต่อการทำงานของระบบภูมิคุ้มกัน เพื่อนำมาอ้างอิงต่อผู้ใช้ผลิตภัณฑ์
รวมทั้งเพื่อเป็นแนวทางต่อยอดในการวิจัยและพัฒนาขั้นต่อไป

2.  บันทึกข้อตกลงความร่วมมือทางวิชาการในการวิจัยพัฒนาผลิตภัณฑ์และให้การสนับสนุนการดำเนินงานด้านวิชาการแก่ศาสตราจารย์เกียรติยศ
    เอเชียน ไฟย์โตซูติคอลส์

บันทึกข้อตกลงจัดทำขึ้นเมื่อวันที่ 6 พฤศจิกายน 2555 ระหว่าง APCO กับมหาวิทยาลัยเชียงใหม่
เพื่อเสนอขอแต่งตั้งศาสตราจารย์ ดร.วัชระ กสิณฤกษ์ ให้เป็น ศาสตราจารย์เกียรติยศ เอเชียน
ไฟย์โตซูติคอลส์ และดำเนินการวิจัยถึงผลของผลิตภัณฑ์ Operation “BIM”
ต่อการกระตุ้นหรือควบคุมการทำงานของระบบภูมิคุ้มกันในผู้ป่วยโรคเอดส์ซึ่งมีภาวะภูมิคุ้มกันบกพร่อง
โดยมีระยะเวลาสนับสนุน 1 ปี (1 พฤศจิกายน 2555 - 30 ตุลาคม 2556)
ด้วยงบประมาณการสนับสนุนเป็นจำนวนเงิน 2.2 ล้านบาท

ทั้งนี้ ผลงานวิจัยดังกล่าวจะได้นำมาอ้างอิงและพัฒนาเพื่อให้เกิดผลิตภัณฑ์ใหม่ของบริษัทต่อไป

6.  งานที่ยังไม่ได้ส่งมอบ

เนื่องจากธุรกิจของกลุ่มบริษัทเป็นการผลิตและจัดจำหน่ายผลิตภัณฑ์โดยมิได้เป็นการผลิตตามคำสั่งจากลูกค้า
ดังนั้นจึงไม่มีงานที่ยังไม่ได้ส่งมอบ